Počele tople probe, cena grejanja ista, Toplana će koristiti i gas | Kolubarske\nPočele tople probe, cena grejanja ista, Toplana će koristiti i gas\nTople ili funkcionalne probe sistema daljinskog grejanja, pred početak grejne sezone koja zvanično počinje 15. oktobra, počele su danas i trajaće do 10. oktobra, rečeno je Kolubarskim.rs u JKP Toplana Valjevo uz napomenu da tople probe ne znače i tople stanove i poslovne prostore.\n"Međutim, ukoliko srednja dnevna temperatura dva uzastopna dana bude ispod 12 stepeni, mi ćemo startovati grejanje", kaže direktor Toplane Zoran Stepanović. On dodaje da prema najavi meteorolga do kraja nedelje neće biti ispod 12 stepeni, hladnije vreme se očekuje tek sledeće nedelje. Podseća da je prethodnih godina grejanje počelo ranije, prošle godine stanovi su bili topli 9. oktobra, a pre dve godine i još ranije već 5. oktobra.\nInače, tople ili funkcionalne probe podrazumevaju proveru rada energetskih objekata–toplana i kotlarnica, čime se uporedo proverava i funkcionalnost toplovodne mreže, toplotnih predajnih stanica, a prema potrebi i pojedinih kućnih grejnih instalacija.\nZoran Stepanović (Foto: Đorđe Đoković)\nOno što potrošače najviše interesuje jeste cena i kvalitet grejanja. Direktor Toplane kaže da grejanje neće isključivati ni tokom noći ukoliko budu veliki minusi ove zime, a cena grejanja neće biti menjana i pored toga što je mazut prošle godine koštao 38 dinara, a ove je oko 55 dinara.\nDirektor Toplane naglašava da je neophodno smanjiti potrošnju mazuta kako bi cena grejanja ostala ista, a to će učiniti promenom energenata.\n"Naš plan je da početkom iduće godine uvedemo komprimovani prirodni gas, kao alternativu mazutu. Ukoliko bi celu grejnu sezonu koristili mazut, koji je skup a da pritom cena grejanja ostane ista, Toplana bi bila u velikom minusu", kaže Zoran Stepanović.\nInvesticija, kojom će biti moguće grejanje i na komprimovani prirodni gas, je vredna 55 miliona dinara. Radovi na instalaciji, obezbeđenju dovoza i skladištenja gasa i konverziji postojećeg mazutnog gorionika u kombinovani gorionik na kotlu od 30 megavata počeli su 13. septembra, a prema ugovoru trebalo bi da budu završeni 31. decembra.\n"Nadamo se da će radovi biti okončani i pre tog roka, očekujemo da će grejanje na gas početi već u novembru", kaže direktor JKP Toplana Valjevo Zoran Stepanović.\nKo su mladi ljudi "velikog znanja i entuzijazma" Pre 14 sati 49 minuta\nZa domove zdravlja u Kolubarskom okrugu Pre 14 sati 6 minuta\nNa Međunarodni dan prava javnosti da zna Pre 17 sati 26 minuta


Nemačka: Da Ii je zakon o špijunskom softveru pretnja medijskim slobodama? – Zavera\nZTP 31. oktobra 2021.\t0 Komentara\nNemačka filijala Reportera bez granica pokušava da ospori novi zakon koji prema njihovim navodima ugrožava slobodu štampe. Zakon dozvoljava obaveštajnim agencijama mnogo veću slobodu u primeni špijunskog softvera. Reporteri bez granica (RSF), Mreža uzbunjivača i brojni istraživački novinari podneli su zahteve sudovima širom Nemačke da spreče obaveštajne agencije da koriste takozvane „državne trojance“, tj. špijunski softver koji može da čita šifrovane poruke korisnika koji nisu pod krivičnom sumnjom.\nNemački parlament je u junu usvojio zakon koji bezbednosnom sektoru daje široka ovlašćenja za korišćenje špijunskog softvera; reč je o reformi zakona koji propisuje rad obaveštajnih agencija poput Kancelarije za zaštitu ustava (BfV), savezne i državne obaveštajne agencije za praćenje ekstremista u Nemačkoj, Vojne kontraobaveštajne službe (MAD) i Federalne obaveštajne službe (BND) koja nadzire aktivnosti stranih obaveštajnih agencija.\nReforma je stupila na snagu u julu, i omogućava agencijama da tajno instaliraju špijunski softver u pametne telefone i računare, te da snimaju poruke i pozive pre nego što ih uređaj pošalje putem šifrovanih servisa kao što su WhatsApp, Skype, Signal ili Threema. Novi zakon takođe primorava internet provajdere da državnim agencijama pruže tehničku podršku pri instaliranju špijunskog softvera. Novinari strahuju da više neće moći da zaštite anonimnost svojih izvora i da će i sami biti nadzirani pri kontaktu sa praćenim licima. RSF kaže da više neće moći da štiti bezbednost stranih istraživačkih novinara i političkih kontakata.\n„Ovaj zakon ugrožava zaštitu izvora u digitalnom prostoru,“ rekao je šef nemačke RSF Kristijan Mir u saopštenju objavljenom u četvrtak. „Ono što na prvi pogled izgleda kao trivijalnost može da ima ogromne posledice po istraživačke novinare. Ponovo idemo na sud kako bismo osporili zakon koji su stručnjaci proglasili neustavnim, a koji je ipak donet prebrzo i bez obzira na posledice po novinarstvo i slobodu štampe u Nemačkoj,“ dodao je Mir. Prema RSF-u, špijunski softver bi omogućio agencijama da pregledaju podatke i dokumente na bilo kom uređaju, a teoretski čak i menjaju i ubacuju nove dokumente u te uređaje.\n„Ono što se u analognom životu podrazumeva – da se redakcije ne mogu pretresati, i da novinari ne mogu biti primorani da otkriju svoje izvore – mora se ponovo izvojevati u digitalnoj sferi,“ naglasio je Mir. O mogućim zloupotrebama diskutovalo se na sednicama parlamentarnih odbora, tokom kojih su profesori prava izrekli nekoliko upozorenja. U maju je Benjamin Rusteberg sa Univerziteta u Getingenu rekao u Bundestagu da se nova uredba „među stručnjacima smatra apsolutno neustavnom“.\nPredstavljajući zakon u parlamentu u maju, vlada je tvrdila da je reforma neophodna jer su aplikacije postale glavni oblik komunikacije, a „posebno zbog aktuelnih dešavanja u domenu krajnje desničarskog terorizma“. Takođe se navodi da reforma omogućava mnogo širu saradnju među obaveštajnim službama, što je ranije bila prepreka u sprovođenju istraga. Vlada je insistirala na tome da se novim propisima ne proširuje legalni nadzor telekomunikacija, već se prosto obezbeđuje „da počinioci ne mogu da umaknu istrazi koristeći ove oblike komunikacije“.\nMeđutim, kritičari tvrde da vlada ne može da garantuje da obaveštajni službenici neće koristiti novi špijunski softver mimo svojih nadležnosti. U eseju objavljenom u februaru na portal netzpolitik.org, istraživači komunikacija Mario Martini i Sara Frolingsdorf napisali su da novi softver može tajno da pristupi svim podacima na uređaju, iako je obaveštajnim radnicima dozvoljeno samo praćenje komunikacija. Tužbe koje su pokrenuli RSF i drugi pozivaju na donošenje nove uredbe koja će izričito zabraniti nadzor nad novinarima.\nTagovi:aplikacije, Nemačka, softver, parlament, zakon, novinari, nadzor, reforma, špijunski, obaveštajne, agencije, reporteri


Džonson: BiH u fokusu britanske spoljne politike - 06.04.2017, Sputnik Srbija\nDžonson: BiH u fokusu britanske spoljne politike\nŠef britanske diplomatije Boris Džonson rekao je u Sarajevu da je Ujedinjeno Kraljevstvo u potpunosti predano prosperitetu i stabilnosti Zapadnog Balkana i... 06.04.2017, Sputnik Srbija\nvesti, svet, boris džonson, bosna i hercegovina (bih), region\n09:06 06.04.2017 (Osveženo: 03:42 26.08.2021)\nŠef britanske diplomatije Boris Džonson rekao je u Sarajevu da je Ujedinjeno Kraljevstvo u potpunosti predano prosperitetu i stabilnosti Zapadnog Balkana i naglasio da Britanija napušta Evropsku uniju, ali da ne napušta Evropu i da će biti potpuno predana miru i stabilnosti ovog regiona.\n1 Decembar 2016, 10:54\nDžonson je u razgovoru sa predsedavajućim Saveta ministara BiH Denisom Zvizdićem u sredu rekao da je Bosna i Hercegovina i dalje u fokusu prioriteta spoljne politike Ujedinjenog Kraljevstva.\nOn je takođe izrazio stav da je u narednom periodu potrebno još intenzivnije raditi na procesu reformi u BiH, prenosi Fena.\nZvizdić je zahvalio Džonsonu na dosadašnjoj podršci na putu evroatlantskih integracija Bosne i Hercegovine i rekao da je uveren da će Ujedinjeno Kraljevstvo i dalje nastaviti da podržava procese reformi u BiH na putu ka Evropskoj uniji.\nPredsedavajući Saveta ministara BiH je dodao da jako ceni ideju britansko-nemačke inicijative i da veruje da će njena puna realizacija naposletku biti ostvarivanje statusa kandidata za članstvo BiH u Evropskoj uniji.\nZvizdić i Džonson su ocenili da su bilateralni odnosi izmeđi BiH i Ujedinjenog Kraljevstva dobri i da se mogu unapređivati. Razgovarali su i o ekonomskoj saradnji dve države i saglasili se da postoje veliki potencijali za dalje unapređenje. Izrazili su nadu da će se u narednom periodu intenzivirati obim ekonomske razmene i povećati britanske investicije u BiH.\nDenis Zvizdić je pozdravio održavanje konferencije o Zapadnom Balkanu, koja će, nakon ovogodišnje u Trstu, biti održana u Londonu iduće godine.\nDžonson se sreo i sa ministrom spoljnih poslova BiH Igorom Crnatkom, prenosi Fena.\nVelika Britanija, iako napušta Evropsku uniju nakon „bregzita“, ne napušta Evropu i ostaje za nas veoma važan partner i prijateljska zemlja sa kojom nastavljamo da razvijamo i unapređujemo odnose, izjavio je Crnadak nakon susreta sa Borisom Džonsonom.\nCrnadak je dodao da Velika Britanija, kao jedna od najznačajnijih zemalja u Evropi i svetu, ostaje u samim prioritetima spoljne politike BiH.\nNa poziv britanskog ambasadora u Bosni i Hercegovini Edvarda Fergusona u Sarajevu je održan i sastanak kojem su pored Džonsona prisustvovali predsednica Vlade Republike Srpske Željka Cvijanović i premijer Federacije Bosne i Hercegovine Fadil Novalić, saopšteno je iz Kancelarije premijera Federacije BiH.\nGlavne teme razgovora bili su reformska agenda i pomaci u njenoj realizaciji. Velika Britanija je jedan od pokretača ideje sprovođenja seta kompleksnih ekonomskih reformi u Bosni i Hercegovini radi ubrzanja evropskih integracija BIH.\nBritanski ministar spoljnih poslova Boris Džonson boravi u dvodnevnoj poseti glavnom gradu Bosne i Hercegovine.


Revolucionarno stanje u Srbiji – Nadlanu.com\nRevolucionarno stanje u Srbiji\nBEOGRAD, 08. april 2011. (FoNet) - Zamenik predsednika Srpske napredne stranke (SNS) Aleksandar Vučić izjavio je da se ne zna koliko će trajati miting opozicije 16. aprila, jer će njegovi učesnici "ostati koliko bude trebalo", sve dok vlast ne bude razumela poruku građana Srbije i raspisala vanredne parlamentarne izbore.\nOptužujući vlast da je bahata i osiona, Vučić je, na konferenciji za novinare istakao da je SNS brojnim predlozima i bez ultimatuma pokušala sve da se dođe do dogovora i kompromisnog rešenja oko raspisivanja izbora, ali da je druga strana sve to ignorisala.\n"Za razliku od njih bićemo istrajni i uporni i izboriti se za ono što smo narodu obećali", poručio je Vučić, ocenjujući da je stanje u Srbiji "revolucionarno" i da situacija vri, ali da vlast to, očigledno, ne želi da vidi.\nKomentarišući izjavu predsednika Srbije Borisa Tadića da nije dobro izazivanje veštačke krize i sukoba na ulicama, on je naglasio da SNS nikad nije učestvovala ni u kakvim sukobima niti pozivala na njih, "za razliku od stranke na čijem je čelu Tadić".\nVučić je rekao da najnovije istraživanje javnog mnjenja agencije Stratedžik marketing, koje je naručila Demokratska stranka, pokazuje da SNS ima veći rejting nego vladajuća koalicija, radikali i Liberalno demokratska partija zajedno, zbog čega je vlast u očaju.


Nakon izraelskih vazdušnih udara, Sirija uzvratila raketama\nVisoravan Golan, između Izraela i Sirije\nProtivavionske rakete ispaljene su rano jutros iz Sirije na teritoriju u dolini reke Jordan koju kontroliše Izrael, nakon serije izraelskih vazdušnih udara na Siriju, saopštila je izraelska vojska, prenosi agencija Associated Press.\nKako je navedeno, borbeni avioni su pogodili nekoliko meta u Siriji i vratili se u vazdušni prostor koji kontroliše Izrael, kada je nekoliko protivavionskih raketa iz Sirije ispaljeno u pravcu izraelskih aviona.\nSirijska vojska saopštila je, kako prenosi Reuters, da je izraelska vojska ciljala vojne pozicije u blizini Palmire.\nIzraelski sistem za vazdušnu odbranu tipa erou je presreo jednu od tih raketa severno od Jerusalima, javljaju izraelski mediji. Vojska nije saopštila da li su ostale rakete pale na teritoriju koju Izrael kontroliše.\nZbog ovog incidenta oglasile su se sirene za vazdušnu uzbunu u jevrejskim naseljima u području Jordanske doline na Zapadnoj obali.\nIzraelski mediji navode da je to najozbiljniji incident od početka sirijskog gradjanskog rata koji besni u susednoj zemlji već šest godina.\nJordanska dolina je deo Zapadne obale koja se graniči s Jordanom. Izrael ju je osvojio zajedno sa ostalim delom Zapadne obale u šestodnevnom r atu 1967. godine kada je osvojen i istočni Jerusalim i pojas Gaze.\nRat u susednoj Siriji, Izrael nije mnogo osetio već je samo odgovorao na sporadično prelivanje sukoba preko granice na strateškoj Golanskoj visiji, ali se verovalo da su posredi taktičke greške. Izrelski odgovori su bili ograničena odmazda na sirijske pozicije, prenosi agencija AP.


Komšić i Izetbegović poručili ruskom ambasadoru: NATO integracije BiH ne tiču se Rusije | Standard\nKomšić i Izetbegović poručili ruskom ambasadoru: NATO integracije BiH ne tiču se Rusije\nHrvatski član Predsedništva BiH Željko Komšić izjavio je da je poruka ambasadora Ruske Federacije u BiH Petra Ivancova, "loša i nediplomatska poruka".\nIvancov je u intervjuu za portal “Srpska info” rekao da Rusija podržava suverenitet, teritorijalni integritet i nezavisnost BiH, ravnopravnost njena tri konstitutivna naroda, a u kršenju statusa i prava konstitutivnih naroda i entiteta vidi ozbiljnu prijetnju budućnosti multinacionalne BiH.\nKomšić je kazao da atak Rusije na ono što je država Bosna i Hercegovina kroz svoje zakone i odluke definisala, daje Senatu SAD za pravo kada se tvrdi da Rusija ugrožava suverenitet Bosne i Hercegovine, prenosi sarajevski portal Klix.\n“S tim u vezi, smatram da moramo biti naročito oprezni kada je riječ o destruktivnoj ulozi Rusije na ovim prostorima, jer poruke koje šalje ambasador Rusije nisu nimalo bezazlene. Ono što je možda i dobro jeste to što danas mnogi u BiH to uviđaju, a ranije su osuđivali svakog ko bi pokušao da skrene pažnju na to”, rekao je Komšić.\nPrema njegovim riječima, ambasador Ivancov možda misli da može u BiH da vodi “agresivnu anti-Zapadnu, anti-demokratsku politiku” kako to, kako kaže, njegova zemlja radi u Srbiji, u Crnoj Gori i kako su pokušavali u Sjevernoj Makedoniji, i poručio mu da je on “samo diplomata jedne strane države na tlu nezavisne i suverene BiH”.\nKomentarišući stav Ivancova da je NATO “agresivni vojno-politički blok, koji stvara podjele u Evropi i podriva opšteevropsku stabilnost i bezbjednost”, da BiH kao suverena država “ima pravo da se (ne) približi nekome” i ukazao da u društvu BiH ne postoji konsenzus o integraciji u NATO, Komšić je rekao da Ivancova ne treba da se tiču NATO integracije BiH.\n“Niti ima šta da komentariše odluke koje su donijela naša najviša zakonodavna tijela”, rekao je Komšić.\nNa tu izjavu Ivancova reagovao je i predsjednik SDA Bakir Izetbegović, koji je rekao da je odluka BiH o NATO donijeta davno i da Rusija sa tim nema veze.\n“To su odluke za koje su digli ruku i ljudi koji sada sjede u Predsjedništvu poput Dodika i SNSD-ovaca. U ovoj zemlji će biti vladavine zakona, neće ovdje vladati Rusija ili bilo ko. Mi smo donijeli naše strateške odluke i zakone i po njima ćemo se kretati ka EU i NATO-u, sviđalo se to ili ne gospodinu ambasadoru”, rekao je Izetbegović.


Raspisan konkurs za sufinansiranje naučnoistraživačkih projekata u 2018. godini |\nStart / NIR Vijesti / Aktuelno / Raspisan konkurs za sufinansiranje naučnoistraživačkih projekata u 2018. godini\nRaspisan konkurs za sufinansiranje naučnoistraživačkih projekata u 2018. godini\nMinistarstvo nauke i tehnologije Republike Srpske raspisalo je Konkurs za sufinansiranje naučnoistraživačkih projekata u 2018. godini.\nPredmet konkursa je finansijska podrška naučnoistraživačkim projektima iz oblasti osnovnih, primijenjenih i razvojnih istraživanja na slobodnu temu po izboru projektnog tima.\nPrijedloge projekata mogu kandidovati naučnoistraživačke organizacije u skladu sa odredbama Zakona o naučnoistraživačkoj djelatnosti i tehnološkom razvoju (Akademija nauka i umjetnosti Republike Srpske, visokoškolske ustanove, naučnoistraživački i istraživačko-razvojni instituti i istraživački centri).\nPrijedlozi projekata naučnoistraživačkih organizacija koje nisu ispunile svoje obaveze proistekle iz prethodnih ugovora skloplјenih sa Ministarstvom nauke i tehnologije neće biti uzeti u obzir prilikom odlučivanja.\nU skladu sa Finansijskim planom Resora nauke, za sufinansiranje naučnoistraživačkih projekata u 2018. godini Ministarstvo nauke i tehnologije izdvojiće ukupno 800.000,00 KM.\nPrijave na konkurs za sufinaniranje naučnoistraživačkih projekata primaju se do 31.10.2018. godine.\nMinistarstvo će objaviti preliminarne rezultate sprovedenog izbora naučnoistraživačkih projekata na svojoj internet stranici.\nDetalјnije informacije o Konkursu dostupne su na stranici Ministarstva nauke i tehnologije.\nОbrazac projektnog prijedloga\nОbrazac za budžet\nPrimjer popunjavanja obrasca za budžet\nPrethodna Objavlјena publikacija „Naučno – istraživački potencijali Univerziteta u Istočnom Sarajevu„\nSljedeća Javni konkurs za dodjelu sredstava iz tekućeg granta „Programi za pripremu projekata i potencijalnih kandidata za sredstva iz fonda H2020“


Mladi lekari objašnjavaju da su radili u respiratornim ambulantima i da su dali maksimum tokom angažovanja.\n- Za vreme vanrednog stanja smo dobili 10 odsto povećane zarade, ali kada je ukinuto vanredno stanje ukinut je i dodatak za nas. Mnogi su ponovo u prvim redovima odbrane od virusa, na vrućini smo i po 12 sati u opremi – kaže specijalizant iz Subotice.\nU bolnici su objasnili za medije da je uzrok problema u tome što je Vlada Srbije donela uredbu o dodatku na osnovnu zaradu zaposlenih u zdravstvenim ustanovama koji su angažovani na sprečavanju širenja epidemije, a ne o uvećanju zarada. Specijalizanti i supspecijalizanti, kojih u ovoj bolnici ima 50 od 202 zaposlena lekara, primaju naknadu plate, oni na ovaj način ne mogu da dobiju predviđeni dodatak.\nDr Slobodan Puškar, izjavio je za medije, da je ovakva formulacija u Uredbi izazvala nedoumice u primeni i Sindikat zaposlenih u zdravstvu i socijalnoj zaštiti se obratio za mišljenje Ministarstvu finansija.\n- Ministarstvo je odgovorilo da se uredbom definiše pravo na dodatak na osnovnu zaradu, a ne uvećanje osnovice za obračun i isplatu zarade, jer je za to zadužen Zakon o budžetskom sistemu. Po tome njima se naknada ne uvećava, jer ovo nije povećanje zarade u zdravstvu, već dodatak na platu – rekao je dr Puškar i dodao da su tokom vanrednog stanja, specijalizanti i supspecijalizanti angažovani u kovid ambulantama stopirali specijalizacije i vratili se u radni odnos za šta su primali platu te je dodatak i njima bio isplaćen za april i maj.\n- Zatim su se ponovo vratili u tercijalne ustanove i primaju naknade za šta ne mogu da dobiju povećanje. Međutim, sada ponovo postoji potreba za njima i mi ćemo ih po istom sistemu povući i na taj način će ponovo moći da dobiju dodatak na zaradu. Jun će im kasniti malo, ali će za jul dobiti na vreme – počuju iz bolnice.\nNAJBOGATIJE PORODILIŠTE U SRBIJI Prvog dana 2020. u Subotici rođeno sedam beba


Radionica za filmsku masku i šminku - Zombie Walk Belgrade 2014 Prolog\nRadionica za filmsku masku i šminku - Zombie Walk Belgrade 2014\nU periodu od 15. do 18. oktobra 2014. godine održava se deveti po redu Festival srpskog filma fantastike u Beogradu. Takođe, ovo je i treća godina kako će u okviru poslednjeg dana festivala biti organizovana ZOMBI ŠETNJA, koja je prve godine okupila 200, a već sledeće 500 maskiranih učesnika i privukla veliku pažnju domaćih i stranih medija. To naravno ne bi bilo moguće bez velikog tima vrednih šminkera koji su za samo nekoliko sati uspeli da maskiraju ovoliki broj posetilaca Zombi šetnje.\nZombi šetnja predstavlja karnevalsku povorku obožavalaca horora i fantastike maskiranih u žive mrtvace, koji su osvojili publiku još sa filmovima Džordža A. Romera. Od prve ovakve šetnje održane u Sakramentu u Americi, trend se preko Kanade, Engleske, Danske, Švedske, Italije, Argentine i Meksika (koji drži Ginisov rekord sa preko 9000 učesnika u šetnji) proširio širom sveta i postao nezaobilazan deo programa najvećih festivala fantastike.\nKako svake godine raste interesovanje i broj zombi šetača i ove godine FSFF organizuje RADIONICU FILMSKE MASKE I ŠMINKE za sve koji žele da nauče kako nastaju zombiji i učestvuju kao šminkeri na ovogodišnjoj Zombi šetnji.\nRadionicu od 2012. godine vodi profesionalni tim za specijalne efekte: vajarka Nina Vujasin http://www.ninavujasin.com/ i majstor za specijalne efekte Miroslav Lakobrija http://lakobrijafx.com/ (radio na filmovima kao što su Zone of the Dead, Sveti Georgije ubiva aždahu, Srpski film, Mamula). Tokom tri dana kreativnog rada polaznicima će kroz video, foto i praktičan rad biti predstavljen proces izrade maski: naučiće veštine modelovanja u glini, kalupiranja, livenja u lateksu i šminkanja finalne maske zombija sa KRYOLAN profesionalnom šminkom http://kryolan.rs/.\nNa radionicu se možete prijaviti slanjem kratke biografije i kontakt telefona na:\nzombiewalkbelgrade@gmail.com do 18. septembra. Odabrani polaznici biće kontaktirani do 20. septembra. Radionica će biti održana 26., 27. i 28. septembra 2014. godine\nSa večerom se počinje...\nNovi trailer za film 'Mad Max'\nJack Nicholson se udvarao Jennifer Lawrence\nDemi Moore je ponovno 'pala' na mlađeg dečka?


Vesti Autor:Vanja Đurić15. jul. 202119:0210 komentara\nJoš jedan sastanak radne grupe za međustranački dijalog bez posredovanja stranaca održan je danas u Skupštini Srbije. Sastanku su prisustvovali predsednik Skupštine Srbije Ivica Dačić, predstavnici Srpske napredne stranke, Dveri, Pokreta Dosta je bilo, Demokratske stranke Srbije i pokreta Zavetnici i Srpske radikalne stranke.\nNa dnevni red ovih sastanaka došlo je izveštavanje televizija Pink i Hepi o političkim strankama i njihovim aktivnostima. Televizija Pink nikoga nije poslala, dok je televiziju Hepi predstavljao njen urednik Milomir Marić. Kad je reč o štampanim medijima svoje predstavnike imali su Večernje novosti i Politika.\nUčesnici dijaloga ni ovaj put nisu želeli da ga komentarišu, osim lidera Dveri Boška Obradovića koji je rekao da su predstavnici medija sa kojima su razgovarali obećali da će dostaviti svoje planove odnosno da će prikazati kako će njihov program izgledati od 1. septembra i kako će omogućiti veće prisustvo predstavnika opozicije.\n„I to je možda i najvažniji rezultat rada ove radne grupe do sada. Očekujem da ćemo od svih predstavnika medija sa kojima smo imali dosad razgovore dobiti takve papire, ali i konkretnu realizaciju svega toga počevši od njihove jesenje šeme“, rekao je Obradović.\nSvoje planove o izveštavanju RTS i RTV već su dostavili, a predstavnici opozicije kažu da su im poslali svoje primedbe i da sada čekaju odgovor.\nKada je reč o opštoj oceni ovih sastanaka, Boško Obradović kaže da je zadovoljan što je do ovog dijaloga uopšte došlo, a najžešću debatu očekuje kada na red dođu teme poput funkcionerske kampanje i pritisaka na birače i postavlja pitanje šta je to što će biti kontrolni mehanizam uz pomoć kog će opozicija moći da prati primenu dogovorenog.\n„Mi, kao predstavnici opozicije, moramo imati svoje predstavnike u određenom nadzornom organu koji će kontrolisati primenu sporazuma između vlasti i opozicije o poboljšanju izbornih uslova. Ako toga nema, onda čitav taj dogovor neće imati upotrebnu vrednost jer će ga primenjivati vlast, a njoj se u tom smislu ne može verovati da će primeniti kako treba ono što se ovde dogovori“, ocenio je lider Dveri.\nObradović očekuje da će vlast u narednih nekoliko dana izneti svoj stav o zahtevima opozicije, a da će u poslednjoj nedelji jula imati završnu sednicu ove radne grupe. Na njoj bi, kako kaže, trebali da budu prisutni i predstavnici Srpske napredne stranke.\nBoško Obradovićizborni uslovimeđustranački dijalog


Ministarstvo ekonomije odobrilo zahtjeve za subvencije u iznosu od 1,95 miliona eura - Vijesti | Radio Televizija Budva - Budva Crna Gora\nRadio Budva Live: Sergej Cetkovic - Pola Moga Svijeta\n“U toku prva četiri dana podnošenja zahtjeva za subvencije julskih zarada, zahtjev je podnijelo 2,37 hiljada preduzeća, u iznosu od 2,16 miliona eura”, navodi se na Twitter nalogu Ministarstva ekonomije.\nPutem programa za subvencinisanje julskih zarada u toku prva četiri dana je isplaćeno ili se nalazi u postupku isplate 2,13 hiljada zahtjeva, u iznosu od 1,95 miliona eura.\nIz Ministarstva ekonomije je saopšteno da su time već isplaćene subvencije za blizu deset hiljada zaposlenih u Crnoj Gori.\nOdbijeno je 89 zahtjeva u iznosu od 49,23 hiljade eura.\nProgram za subvencionisanje zarada, u cilju ublažavanja negativnih efekata epidemije koronavirusa, počeo je da se realizuje 1. avgusta u okviru trećeg seta mjera podrške privredi.\nZa taj Program je do kraja godine opredijeljen iznos od 18 miliona eura za zarade zaposlenih kroz subvencije, za 25 hiljada zaposlenih, odnosno za 3,5 hiljada preduzeća.\nZahtjevi za subvencije se podnose, kao i u prethodnom periodu, elektronskim putem i upotrebom digitalnog sertifikata, uz obavezu prethodnog podnošenja IOPPD, posredstvom elektronskog servisa Program za dodjelu subvencija koji je realizovan na portalu Poreske uprave (PU), https://eprijava.tax.gov.me/TaxisPortal.\n„Preduzetnici koji ne posjeduju digitalni sertifikat za rad sa e-servisima PU, zahtjev podnose unošenjem traženih podataka na veb stranici https://www.subvencije.me, uz prethodno podnešeni GPPFL/ZPO obrazac“, objasnili su ranije iz Ministarstva.\nMinistarstvo ekonomije odobrilo subvencije za 3,45 hiljada preduzeća\nSekulić: Isplaćeno 1,9 milona eura subvencija


Korona virus: Još 49 preminulih, novi kontigent vakcina u Srbiji 4. januara, papa Franja traži vakcinaciju za ceo svet - Ozonpress :: internet portal\nU danu kada je najavljeno je da će novi kontigent vakcina protiv Kovida-19 stići u Srbiju 4. januara, od posledica korona virusa preminulo je još 49 ljudi, a u nekoliko država Južne Amerike počela je vakcinacija.\nBroj slučajeva zaraze zabeležen u poslednja 24 sata u Srbiji je 3.823. Ukupan broj zaraženih od početka epidemije je 320.167, a preminulih 2.931.\nMinistar zdravlja Zlatibor Lončar najavio je da će u narednom periodu stići oko 60.000 doza vakcine, a sledeće isporuke biće 4. i 11. januara.\nOvog vikenda će tržni centri, ugostiteljski i uslužni objekti raditi do osam uveče, odlučeno je na sednici Kriznog štaba.\nIstovremeno, poglavar rimokatoličke crkve, papa Franja, pozvao je svetske lidere da omoguće vakcinaciju svima na svetu.\nU svetu je do sada zaraženo više od 79,3 miliona ljudi, a preminulo je više od 1,74 miliona. Oporavilo se više od 44,7 miliona ljudi, pokazuju podaci Džons Hopkins univerziteta.\nU poslednja 24 sata u Srbiji zaraženo je još 3.823, a preminulo 49 pacijenata.\nUkupan broj zaraženih od početka epidemije je 320.167, a preminulih 2.931.\nKrizni štab je doneo odluku da tokom predstojećeg vikenda budu otvoreni ugostiteljski objekti, tržni centri do osam sati uveče.\nNastavlja se vakcinacija korisnika gerontoloških domova, a vakcine primaju stari u Bišu i Kragujevcu.\nPapa Franja traži od svetskih lidera da obezbede vakcinu celom svetu\nPutnici iz Velike Britanije mogu da uđu u Ameriku samo uz negativan PCR test star najviše 72 sata\nZapočeta vakcinacija u Meksiku, Čileu i Kosta Riki\nPredsednik Brazila Žair Bolsonaro izjavio je da neće da se vakciniše, jer je stekao imunitet\nU svetu je do sada zaraženo više od 79,3 miliona ljudi, a preminulo je više od 1,74 miliona, pokazuju podaci Džons Hopkins univerziteta.\nVlada Irske je odobrila za upotrebu vakcinu koju proizvode Fajzer i Biontek.\nPrve doze stići će u tu zemlju 26. decembra, a vakcinacija će početi 30. decembra, saopštilo je Ministarstvo zdravlja Irske.\nPredsednik Žair Bolsonaro rekao je da ne planira da se vakciniše, jer veruje da razvio imunitet na korona virus, budući da je preležao Kovid-19 pre nekoliko meseci.


Andrija Kuzmanović gost osme epizode u novoj sezoni TV emisije „30 minuta” | Adria Daily\nEmisije • Srbija\nAndrija Kuzmanović gost osme epizode u novoj sezoni TV emisije „30 minuta”\nOsmi gost u novoj, jubilarnoj, desetoj sezoni kultne TV emisije „30 minuta”, koju možete da gledate svakog petka od 20 časova i 30 minuta na „Obrazovnoj televiziji – eduTV”, biće mladi, talentovani srpski glumac Andrija Kuzmanović – koji svakom sledećom ulogom sve više osvaja publiku.\n(Fotografija: TV emisija „30 minuta” – Dejan Jelača i Andrija Kuzmanović, 2018; © „eduTV”, Dejan Jelača)\nAndrija je rođen u Beogradu. Gradio je karijeru fudbalera, ali se, ipak, odlučio da postane glumac. Upisao je glumu iz drugog puta, na Fakultetu savremenih umetnosti (nekadašanja Akademija lepih umetnosti). Danas je jedan od najpopularnijih glumaca mlađe generacije. Trenutno snima TV seriju „Jutro ce promeniti sve” za Radio-televiziju Srbije (RTS).\nU ovih 30 minuta Kuzmanović je pokušao da nam prenese svoje utiske o novoj predstavi „Osama-Kasaba u Njujorku”, u kojoj igra jednu od glavnih uloga na sceni „Zvezdara teatra”, a u režiji Darka Bajića. Široj javnosti je postao prepoznatljiv po ulozi Milovana Jakšića – „Jakše” u serijalu „Montevideo”. Takođe, rekao je da mu je uloga inspektora Stanka Pletikosića u TV seriji „Senke nad Balkanom” promenila život iz korena, te je, ujedno, i najavio nastavak snimanja ovog popularnog televizijskog ostvarenja.\nZa kolegu Dragana Bjelogrlića, koji mu je pružio priliku da odigra prvu veliku ulogu, kaže da mu je nešto između starijeg brata i oca, kao i da mu je beskrajno zahvalan. Specijalno za TV emisiju „30 minuta”, Andrija Kuzmanović je iskreno odgovorio da je za dobru ulogu „spreman na sve” i da mu je pri izboru određenog projekta važno sa kim i zašto to radi.\nU epizodama ove TV emisije zabavnog karaktera, čiji je autor i voditelj naš glumac Dejan Jelača, možete da saznate mnoge zanimljivosti iz života poznatih ličnosti sa domaće javne scene. Koliko im je bilo teško da ostvare svoj cilj, da li im je posao kojim se uspešno bave bio prvi i jedini izbor, šta ih je privuklo njemu, na koje barijere su nailazili u toku svoje karijere i kako su ih prevazišli.\nA ko će biti naredni gost, saznaćete sledećeg petka. Uživajte u gledanju!\nPogledajte trejler TV emisije:\nTags„Obrazovna terlevizija – eduTV” 12. jun 2018 glumac Dejan Jelača kragujevac kultna TV emisija „30 minuta” poznate ličnosti sa domaće javne scene premijerno svakog petka\nGost nove epizode TV emisije „30 minuta” je Bane Vidaković\nGost nove epizode TV emisije „30 minuta” je Siniša Ubović\nZorana Pavić kod Dejana Jelače u emisiji „30 MINUTA”\nIvan Milinković kod Jelače u emisiji “30 MINUTA”


Pentagon: Zone deeskalacije neće ometati američke operacije u Siriji - Sputnjik Srbija\n15:11 20 Januar 2021\nPentagon: Zone deeskalacije neće ometati američke operacije u Siriji\n20:48 05.05.2017 (osveženo 11:40 06.05.2017) Preuzmite kraći link\nPentagon smatra da stvaranje zona deeskalacije u Siriji neće ometati sprovođenje operacija međunarodne koalicije protiv DAEŠ-a.\nZone deeskalacije okončaće građanski rat u Siriji\n„Rekao bih da se zone deeskalacije, kako sam ih video na karti, nalaze na zapadu Sirije, a ne tamo gde deluje DAEŠ. Mi ćemo se usredsrediti na operacije protiv DAEŠ-a na istoku Sirije i u dolini reke Eufrat“, izjavio je zvanični predstavnik Pentagona Džef Dejvis.\nNa pitanje da li je Rusija tražila od SAD da ne izvode letove iznad zona deeskalacije, Dejvis je odgovorio da mu to nije poznato.\nOn je odbio da odgovori na pitanje da li stvaranje takvih zona u Siriji može da ograniči vojnu operaciju SAD i njihovih saveznika u toj zemlji.\n„Savetujem vam da se obratite Stejt departmentu koji predvodi napore SAD o tom pitanju na međunarodnom nivou“, rekao je predstavnik Pentagona.\nzone bezbednosti, DAEŠ, Pentagon, Džef Dejvis, Sirija\n14:59 Inspektori iz Prištine i policija upali u Dom zdravlja u Štrpcu, tražili vakcine protiv korone


peticija – Zlatibor.News\nDruštvo Ekologija Zdravlje\nPeticijom protiv bazne stanice\nStanovnici naselja Đurkovac su u ponedeljak organizovali potpisivanje peticije protiv postavljanja bazne stanice mobilne telefonije u ulici Drinske divizije. Građani strahuju da bi postavljanje antene za mobilnu telefoniju i prateće opreme imalo posledice po zdravlje. Svi koji žele da potpišu peticiju mogu da se jave u DeniS88 (Drinske divizije 20) gde će dobiti detaljne informacije […]\nZlatiborci su juče poslali molbu Episkopu žičkom gospodinu Justinu zajedno sa više od 2.000 potpisa da protojereja Nenada Bajića ne premešta u drugu parohiju. Ovom prilikom je traženo i da se o radu zlatiborskog sveštenika izjasni i arhijerejski namesnik užički Miloš Bosić da da svoje mišljenje o proti Nenadu i njegovom radu u parohiji. Ono što je […]\nViše od 900 žitelja sela Draglica, Negbina, Jasenovo i Bela Reka je potpisalo peticiju da se ove mesne zajednice izdvoje iz opštine Nova Varoš i pripoje opštini Čajetina. Peticija se bazira na činjenici da su ova sela bila u sastavu opštine Čajetina sve do 1958.godine. Ova sela su te godine novom administrativnom podelom uključena u sastav […]


Domove hlade i griju pomoću geotermalnih toplotnih pumpi, a veliku pažnju posvećuju svom zdravlju i fizičkoj aktivnosti...\nDa li imate ideju šta da spermate svojoj porodici za doručak ili večeru? Mi smo tu da vam predložimo sledeće\nJOGURT SALATA ĆE VAS RASPAMETITI: Sočna, kremasta i izdašna, a pravi se superlako!(RECEPT/VIDEO)\nJogurt salata je apsolutni hit - morate da je isprobate!\nMISTERIOZNI HILANDARSKI SLATKI HLEB: Pravi se na veoma čudan način, ali svaki zalogaj je BOŽJI DAR!(RECEPT)\nVi procenite da li želite da ga pravite na klasičan način ili prateći ovaj pomalo neuobičajen recept, za koji tvrde da je čudotvoran.\nKAKO JE VLASTA VELISAVLJEVIĆ PRIČAO O PANDEMIJI I SMRTI: Sve je bliži onaj dan, ja bih u Ameriku, ali ne mogu!\nČuveni glumac koji je sinonim za vedar duh preminuo je od posledica korona virusa\nNjena priča je dokaz da bajke ipak postoje\nPopularna glumica progovorila o čoveku koji joj je najviše značio u životu, pa otkrila da sada tradi na proširenju porodice\nDr Zoran Milivojević izazvao je pravu buru na društvenim mrežama zbog stava o devojkama koje čekaju idealnog partnera za brak.


SPORTSKE VESTI: KK ‚‚Svrljig'' ponos Svrljiga - Svrljiske novine\nKošarkaški klub ‚‚Svrljig” definitivno je ponos Svrljiga i svrljiškog sporta jer će se u novoj sezoni seniorke KK ‚‚Svrljig” takmičiti u ‚‚Prvoj ženskoj regionalnoj ligi Srbije”.\nFoto: KK ‚‚Svrljig” Svrljig, privatna arhiva\nU ovoj ligi KK ‚‚Svrljig” takmičiće sa ŽKK ‚‚Sistem 2000” iz Smederevske Palanke, ŽKK ‚‚Paraćin” iz Paraćina, ŽKK ‚‚Trstenik” iz Trstenika, KK ‚‚Zicer” iz Bora, KK ‚‚Rtanj” iz Boljevca, ŽKK ‚‚Gimnazijalac” iz Pirota, te ove ekipe čine grupu Jug 2, dok su u grupi Jug 1 ekipe iz Čačka, Užica, Prijepolja, Lajkovca, Priboja i Požege.\nKada je reč o juniorkama KK ‚‚Svrljig”, naše devojčice igraće kvalifikacione mečeve za učešće na državnom prvenstvu gde je svrljiška ekipa izraziti favorit za ulazak u 8 najboljih ekipa. U kvalifikaciji nastupiće i KK ‚‚Crvena zvezda”, KK ‚‚Partizan”, KK ‚‚Novi Sad”, KK ‚‚Proleter” i mnogi drugi poznati klubovi u Srbiji.\nKadetkinje kluba KK ‚‚Svrljig” nastupiće u ženskoj ‚‚Regionalnoj ligi jugoistočne Srbije” i pokušaće u ovoj sezoni da odbrane prvo mesto od prošle godine.\nKada su u pitanju dečaci, oni će nastupadi u konkurenciji pionira i mlađih pionira. Dečaci će se takmičiti u ‚‚Regionalnoj ligi jugoistočne Srbije”.\nSeniorke KK ‚‚Svrljig” otvoriće sezonu 23. septembra u utakmici Kupa prvog stepena protiv ekipe OKK ‚‚Paraćin”. Ova utakmica se igra u Svrljigu i pobednik ovog meča igraće sa prvoligašem ŽKK ‚‚Radnički” iz Kragujevca.\nTrener KK ”Svrljig” Igor Radivojević, foto: M. Miladinović, Svrljiške novine\nPred ulazak u novu sezonu u ženskoj konkurenciji juniorke i kadetkinje svrstavam u favorite za osvajanje prvog mesta u ligama u kojima se takmiče. Što se tiče seniorki cilj nam je da se nađemo među četiri najbolje ekipe. Nadam se da će publika doći da bodri naš tim u mečevima koji su pred nama, rekao je za portal ‚‚Svrljiške novine” trener kluba Igor Radivojević.\nPrevPrethodna‚‚Hard Enduro” Svrljig 2018. okupio vozače iz cele Srbije\nSledećaRUKOMET: RK ‚‚Progres” napustio ligu?!Next


Crvenoarmejcima (ne) preti ekshumacija\nSpomenik pripadniku Crvene armije na kragujevačkom groblju\nCrvenoarmejci poginuli za oslobođenje Kragujevca, koji su sahranjeni na gradskim grobljima, mogli bi se naći na spisku za ekshumaciju zbog neplaćenih računa za održavanje grobnih mesta. Pored njih, na toj listi našli bi se i ratnici iz ranijih oslobodilačkih ratova, kao i još oko 1.000 pokojnika za koje naslednici duže od deset godina ne plaćaju naknade za održavanje grobnih mesta.\nU borbama za oslobođenje Kragujevca i Šumadije poginulo je 1.153 oficira, podoficira i vojnika Crvene armije od kojih je ogromna većina sahranjena u Spomen kosturnici u Jagodini, a samo 57 boraca pokopano je u zajedničkim grobnicama na Varoškom i Palilulskom groblju u Kragujevcu.\nIstoričar Željko Zirojević, predsednik kragujevačkog SUBNOR-a, kaže za Radio Slobodna Evropa da ta boračka organizacija i građani Kragujevca neće dozvoliti nikakvo skrnavljenje grobnica ratnika koji su dali svoje živote za slobodu.\n„SUBNOR Kragujevca ima poseban pijetet i odnos prema svim poginulima u borbi za slobodu, a posebno prema slavnoj Crvenoj armiji. Nikada nismo dozvolili niti ćemo dozvoliti bilo kakvo skrnavljenje obeležja svim ljudima koji su položili živote u borbi za slobodu Srbije i srpskog naroda. Ja sam siguran da ni grad Kragujevac, sve patriote i svi ljudi dobre volje neće dozvoliti bilo kakvo skrnavljenje spomen obeležja. Za nas su mesta na kojima su pokopani crvenoarmejci svetinje“, kaže Zirojević.\nPrema njegovim rečima, SUBNOR ima potpunu evidenciju sa imenima, prezimenima i datumom pogibije crvenoarmejaca, od kojih je 28 sahranjeno na Palilulskom, a još 29 na Varoškom groblju. On kaže da SUBNOR vodi brigu o spomenicima poginulim crvenoarmejcima, ali da im nije jasno odkuda je potekla ideja da se plaća održavanje grobnih mesta za borce koji su dali život za slobodu Srbije.\n„Neshvatljivo je otkuda je ovo pitanje baš sada izbilo u prvi plan i ko ga je pokrenuo nama je nepoznato. Ova postava SUBNOR-a Kragujevca je uspela da sačuva od daljeg urušavanja spomenik trojici poginulih pripadnika Crvene armije i da zajedno sa Skupštinom grada Kragujevca podigne novi spomenik na kome je upisano još 26 imena crvenoarmejaca za koje se nije znalo“, ističe Zirojević.\nPored pripadnika Crvene armije na listi za eventualnu ekshumaciju su i zaslužni građani, borci koji su stradalui u oba svetska rata u borbama za oslobođenje Srbije, kao i pokojnici koje su sahranili Centar za socijalni rad i Zavod za zbrinjavanje odraslih „Male pčelice“, ali i oni čiji su naslednici zaboravili grobove svojih predaka.\nNikola Spasić, direktor preduzeća „Gradska groblja“ kaže da nije doneta nikakva odluka o ekshumaciji, već da je samo konstatovano stanje koji opterećuje finansije tog preduzeća i da će se, zbog izuzetne osetljivosti, taj problem rešavati u saradnji sa gradskom upravom, institucijama i građanima koji duguju, ali da se neće skrnaviti istorijski spomenici i da će pali ratnici nastaviti da počivaju u miru.\n„Mi smo evidentirali da postoji taj problem i pokrenuli smo razgovore sa Skupštinom grada, SUBNOR-om, Centrom za socijalni rad, Zavodom za zbrinjavanje odraslih i pravnim licima da nađemo način kako da rešimo taj problem. Što se tiče ratnika, njihova grobna mesta i spomenici su istorija ove države i ovog grada i ne bi bilo normalno da ih mi rušimo i ekshumiramo“, tvrdi Spasić.


Rešite se buđi jednom zauvek! - Zena.rs\nBuđ na zidovima nije samo estetski problem, već može da bude izvor mnogih bolesti i zdravstevih problema. Ipak, nije nerešiva situacija. Potrebno vam je malo vremena i materijala, ali ako budete uporni i vešti uspećete.\nUdvoje ćete se buđi osloboditi za tili čas\nDakle, za uspešno rešavanje ovog omraženog i opasnog problema potreban vam je:\nPredsednik NAREDIO: Svi parovi koji su se razveli moraju da se POMIRE!


Vesti online / Vesti / Hronika / Muškarac poginuo u stravičnoj nesreći: Volan mu probio grudni koš\nMuškarac poginuo u stravičnoj nesreći: Volan mu probio grudni koš\nMuškarac star 34 godine poginuo je u sudaru autobusa i automobila koji se dogodio u ponedeljak rano ujutru na Batajničkom drumu ka Zemun polju.\nPrema rečima portparolke Hitne pomoći Nade Macure, nesreća se dogodila u četiri sata i 16 minuta, a muškarac je sa teškim povredama prevezen na reanimaciju u Urgentni centar.\nKako "Blic" saznaje, od siline sudara nesrećnom vozaču je volan probio grudni koš i on je u bolnici podlegao povredama.\nU nedelju uveče u 21.58 časova u saobraćajnoj nesreći na uglu Narodnog fronta i Zelenog venca, lakše je povređen muškarac (46).\nTokom noći, najviše su se javljali ljudi sa stomačnim i virusnim infekcijama, a ekipa Hitne pomoći intervenisala je 119 puta, od čega 14 na javnom mestu.\n* Stravična nesreća na autoputu: Muškarac stao pred kamion, stradala i 2 dečaka\n* Tragedija mladog bračnog para: Isprevrtali se automobilom, žena poginula, muž teško povređen\n* Voz pregazio devojku u Nišu


source.ba | Lista evropskih gradova u kojima se potroši najviše kokaina\nAko se posmatra ukupna prosječna "potrošnja", najviše se potroši u Londonu (23 kilograma), što je i očekivano s obzirom na broj stanovnika.\nGodišnja vrednog londonskog trižišta – oko milijardu funti, što je oko osam tona, piše Sky news\n"To je suprotnost u odnosu na druge gradove gde se tokom vikenda vidi vrlo izražena rekreativna upotreba. Ovo znači da je kokain svakodnevna, uobičajena droga u Londonu", istakao je dr Leon Baron.\nPrema pisanju Sky newsa, tržište je poslednjih godina postalo sve konkurentnije, pošto je u trgovinu uključeno sve više kriminalnih grupa.\nIako je cijena opala, čistoća ove droge se povećala i sada iznosi između 30 i 40 posto. Poređenja radi, prije desetak godina taj procenat se kretao između tri i pet posto.\nKolumnistkinja Brioni Gordon, koja je pisala o svojoj zavisnosti od kokaina, kaže da je jedan od velikih problema što se kokain posmatra kao "droga za žurke", odnosno nije jednako kriminalizovana kao heroin ili krek.\n"Jedan od razloga što se ne posmatra toliko kao problematična droga, jesto što je koriste poznati, novinari srednje klase kao ja, političari uzimaju i zato se posmatra kao da je u redu", rekla je Gordonova za Sky news\nDr Gabor Mate, svetski priznati stručnjak u oblasti zavisnosti, objašnjava da u Britaniji trenutno vlada prava epidemija kokaina.\n"To je zaista socijalna bolest, što je u potpunosti povezano sa većim socijalnim, političkim i ekonomskim faktorima", ističe Mate.\n"To je rekreativna droga. To je prava riječ – rekreativna. A ona uništava živote", zaključuje kolumnistkinja, prenose Nezavisne.


Eksplanatorni skrining za Poglavlje 3 održan je 30. i 31. januara 2014. godine, a bilateralni skrining 12. i 13. marta 2014. godine. Izveštaj o skriningu je objavljen u martu 2015. godine.\nIzveštaj o skriningu sadrži jedno merilo za otvaranje pregovora u ovom poglavlju:\nSveobuhvatna i detaljna strategija za usklađivanje sa pravnim tekovinama EU u oblasti profesionalnih kvalifikacija. Strategija mora da obuhvati sve reforme koje su neophodne u smislu usklađivanja zakonodavstva i izgradnje institucionalnih kapaciteta za priznavanje profesionalnih kvalifikacija stečenih u drugim državama članicama, kao i za pružanje pomoći stručnjacima koji su stekli kvalifikacije u Srbiji i nameravaju da pružaju usluge u drugim državama članicama. Strategija, takođe, mora da obuhvati i sva usklađivanja vezana za obuku lekara, stomatologa, medicinskih sestara za opštu negu, babica, farmaceuta i veterinarskih hirurga, која mora biti usklađena sa minimalnim zahtevima za obuku navedenim u Direktivi 2005/36/EZ. Za svaku radnju obuhvaćenu ovom strategijom potrebno je definisati krajnji rok, odgovorno lice i jasno navesti odgovarajuću odredbu propisa EU.\nKako je merilo za otvaranje poglavlja ispunjeno, izrađena je finalna verzija Pregovaračke pozicije Republike Srbije u ovom poglavlju i očekuje se njeno usvajanje narednih dana.


01.10.2015. 23:43h 30.03.2017. 18:12h\nAmbasador Rusije je rekao da su u svetu u toku velike promene i da je potrebno obnoviti dijalog između istoka i zapada kako bi se zajedno suprotstaviti globalnim pretnjama.\nBEOGRAD - Ambasador Rusije u Srbiji Aleksandar Čepurin izjavio je danas da je Srbijagas pouzdan partner Gasproma i izrazio očekivanje da će Rusija u narednom periodu unaprediti saradnju sa srpskom gasnom kompanijom i pokrenuti nove projekte.\n"Rusiji je potrebna snažna Srbija, kao i snažni Srbijagas koji stoji uspravno", kazao je Čepurin čestitajući Srbijagasu 10.godišnjicu postojanja. Ruski ambasador je izrazio očekivanje da će u narednom periodu biti ostvarene nove mogućnosti za saradnju u toj oblasti, dodajući da je prethodnih 10 godina uspešnog rada Srbijagasa dobar osnov za budućnost.\nČepurin je rekao da je saradnja Srbije i Rusije u gasnom sektoru zasnovana na uzajamnoj koristi, precizirajući da Rusija godišnje isporučuje Srbiji 1,5 milijardi kubnih gasa.\nPrema njegovim rečima, Gasprom je u 2014. isporučio Evropi ukupno 146 milijardi kubnih metara gasa i da je potrošnja gasa u Evropi povećana i da se očekuje da će Gasprom u 2015. ukupno isporučiti Evropi 160 milijardi kubnih metara tog energenta. On je dodao da se Rusija zalaže da se uzimaju u obzir interesi Srbije po pitanju snabdevanja gasom, kao i da je Rusija više puta htela da gasovod Južni tok prođe kroz Srbiju.\nČepurin je rekao da su u svetu u toku velike promene i da je potrebno obnoviti dijalog između istoka i zapada kako bi se zajedno suprotstaviti globalnim pretnjama. Kada je reč o energetici, ruski ambasador je poručio da tu nema granica i "da i Rusi, Srbi, Nemci, Englezi imaju zajedničke interese u oblasti energetike i gasa".


Udruženje „ŠumadigIT“ podiže digitalnu pismenost u Šumadiji i Pomoravlju – Čupava Keleraba\nŠumadigIT: Kapital su ljudi!\nUdruženje građana „ŠumadigIT“ iz Kragujevca, osnovano je 2018 godine, sa ciljem da podigne svest o potrebi znanja u oblasti primene novih tehnologija, pre svega naše dece, sa ciljem da mogu da se bave zanimanjima koja još nisu ni izmišljena u 21.veku. Udruženje je osnovano od strane stručnjaka, entuzijasta, koji vole tehnologiju i smatraju da udruženim snagama i stečenim obrazovanjem i znanjem mogu doprineti istinskom razvoju društva i lokalne zajednice i stvaranju vrednosti kojima svi težimo. Šumadija i Pomoravlje kao region, ne smeju da budu izuzeti i uskraćeni za benefite koje nova industrijska revolucija pruža i što pre treba sistemski razmišljati i delovati.\n„ŠumadigIT“ planira da angažuje javnost, privredu, struku, institucije i akademsku zajednicu u zajedničkom cilju, da se ekonomiji Šumadije da „vetar u ledja“, tako što će se zajednički pružiti mogućnost mladim ljudima da uče, stvaraju i rade, budu zadovoljni i ostanu ovde! S druge strane želi da svojim kapacitetima, olakša privredi i javnom sektoru neminovnu tehnološku tranziciju. Nastoji se da u udruženju bude što više članova iz različitih sektora – civilnog, javnog i privatnog, zato što na ovim prostorima posluju, rade i stvaraju i te kako uspešni ljudi. Ljudi čiji se radni, stručni i moralni kapital prepoznaje!\nCiljevi Udruženja „ŠumadigIT“ su profilisani u dva pravca. :\n1. Digitalna transformacija preduzeća i društva uopšte\n2. Uvođenje digitalnih tehnologija u poslovanje\n3. Razvoj rešenja za stvaranje „pametnih gradova“\n4. Usvajanje uticaja četvrte industrijske revolucije\n5. Primena tehnologija „internet of things“ (IoT)\n6. Razvoj STEM (Science, Tehnology, Engineering, Mathematics) veština kod dece školskog uzrasta i studenata\n7. Edukacija svih slojeva društva u domenu ciljeva udruženja\nOrganizovanje i realizacija niza aktivnosti (konferencija, edukacija, projekata…) doprineće tehnološkom opismenjavanju i razvoju tehnoloških znanja i veština u poslovanju, koja će uticati na stvaranje pozitivne poslovne klime i prosperitet, prvo našeg grada a onda i celog regiona. Udruženje ŠumadigIT Kragujevac, dr Ilije Kolovića 46 telefon: 063-772-99-55 e-mail: sumadigit@gmail.com\nPosebna pažnja usmerena je edukaciji dece školskog uzrasta i mladima, a u skladu s tim planirano je otvaranje „Makerspace“-a u kome će mladi učiti i učestvovati u izradi svojih STEM projekata koristeći usvojena znanja i najnovije hardverske i softverske alate koji tehnologiju današnjice približavaju njihovom uzrastu sa vrlo uspešnim rezultatima.\n„Makerspace“ je radni, kolaborativni prostor u kome će mladi učiti da kreativno razmišljaju, programiraju, da se bave osnovama elektronike i robotike, da realizuju IT projekte i stečena znanja i veštine primene. Na taj način će kao deo tima razvijati i socijanu kulturu koju digitalizacija na žalost može i da oduzme.\nU našoj laboratoriji stvaranja i znanja će se nalaziti roboti, IOT hardver, arduino mikrokontroleri, senzori, 3D štampači, alati i računari. Planirano je angažovanje i određenog broja studenata koji će zajedno sa članovima udruženja pomoći u operativnom funkcionisanju prostora.\nKao druga aktivnost planirano je takmičenje pod nazivom „Digitalizuj uz igru“ u školama u Šumadiji i Pomoravlju u izradi i implementaciji najboljeg IOT (Internet of things) rešenja. Želimo da se ideje i rešenja učenika i studenata odnose na konkretnu primenu tehnologije na našem prostoru, od toga kako će rešiti problem smart navodnjavanja ili ispitati strukturu zemljišta, nivoa voda, transporta, rasvete, korišćenje solarnih panela… Pobednici bi bili nagrađeni daljim usavršavanjem kako u našim kompanijama, tako i posetom zemljama u kojima se mogu primeri dobre prakse primeniti i u Šumadiji. Takođe je predviđena i novčana nagrada koja je izuzetno važna kako bi valorizovala uloženi trud pobedničkog tima.\nZa treću aktivnost planirano je održavanje regionalne konferencije u Kragujevcu o digitalizaciji i četvrtoj industrijskoj revoluciji. Želja i nastojanje je da se u Šumadiju dovedu učesnici koji mogu da prenesu iskustva i znanja o temi digitalizacije, digitalne transformacije i digitalne pismenosti.\nMisija ŠumadigIT-a je da oformi zajednicu koja će jačati digitalnu kompetenciju i koja će trajati.\nIzvor: Dr Nebojša Abadić Predsednik Udruženja „ŠumadigIT“\nPriroda i društvodigitalna pismenost, IT, Pomoravlje, ŠumadigIT, Šumadija, vesti\nnovembar 21, 2019 LoCky 0\nMada je počela sezona slava, i ulazimo svi lagano u novogodišnji režim rada, FMK knjige su...


srbijasport.net - Vesti -Srbija, Zlatiborski okrug, Nova Varoš\nČetvrtak, 26.11.2020 04:48\n27.08.2018 21:45 PP Media\n22.04.2018 10:25 PP Media\nU poslednjem prvenstvenom kolu Prve regionalne lige Srbije grupa Zapad košarkaši Zlatara pred svojom publikom nadigrali su Polet iz Kraljeva sa ubedljivih 95:64 i tako izborili plasman u viši rang. Od iduće jeseni oni će igrati u jedinstvenoj Drugoj ligi Srbije, što je najveći uspeh u istoriji kluba. Drugi na tabeli sezonu je završio Železničar iz Čačka sa identičnim brojem bodova kao Zlatar...\n23.05.2016 12:58 M.L.\nPred početak utakmice znalo se da Radnički ne može nastupiti u najboljem sastavu, zbog kartona ili zbog obaveza koje su igrači imali van kluba. U Novu Varoš Radnički je došao potpuno podmlađen sa omladincima, koji su ušli u baraž za najkvalitetniju ligu u Srbiji. Meč su otvorili ozbiljni napadi domaćina, kome je pobeda bila preko potrebna da bi se odvojio bar malo od...\n22.10.2014 07:19 Z.S.\nPrva RL Zapad: Zlatibor - Prva Petoletka 100:71\nU trecem kolu Prve regionalne lige u košarci, ekipa Zlatibora iz Čajetine je na svom terenu savladala Prvu Petoletku iz Trstenika rezultatom 100:71. Nakon početnog odmeravanja snaga, čajetinski košarkaši su preuzeli potpunu kontrolu meča i svojoj vernoj publici priuštili jedno lepo košarkaško veče, začinjeno sa dosta poena, atraktivnih akcija, a na samom kraju priliku da zaigraju dobili su i...


27.01.2020. • 09:47\nBivši napadač crveno-belih ove sezone igra odlično u dresu Vardara i u sredu će imati priliku da pokaže sve što nije uspeo dok je nosio crveno-beli dres.\nSamo desetak minuta po ulasku u igru trebalo je Danielu Avramovskom da se upiše u strelce za Crvenu zvezdu na svom debitantskom nastupu.\nBilo je to 30. avgusta 2014, protiv Spartaka iz Subotice, kada su crveno-beli slavili na "Marakani".\nMakedonski centralni vezista gol je postigao u 78. minutu, što se ispotavilo kao konačan rezultat - 1:0.\nBio je to debi iz snova za, tada, 20-godišnjeg fudbalera, međutim, ispostavilo se da je to bio jedini gol koji je dao u crveno-belom dresu.\nPovrede su ga sprečile da ispolji potencijal zbog kog ga je svojevremeno i Liverpul doveo na probu, pa su usledile pozajmica OFK Beogradu i odlazak u Olimpiju iz Ljubljane bez obeštećenja.\n"Moj period u Zvezdi nije bio baš onako kao što su svi očekivali od mene, a i ja sam od sebe... Sve je krenulo prelepo, ali desile su se neke povrede koje su me odaljile od terena. To je, svakako, sastavni deo sporta pa sam vredno trenirao i čekao šansu da opet pokažem zbog čega sam tu, ali nisam dobio svojih pet minuta. Šta je, tu je. Tako je trebalo da bude i ko zna zašto je to dobro. Možda opet dobijem priliku da pokažem ono što nisam uspeo pre par godina", kaže Avramovski za naš porta.\nBivši Zvezdin vezita karijeru je oživeo po povratku u domovinu, u redove skopskog Vardara.\nUpravo je međusobni duel Vardara i Crvene zvezde na pripremama u Antaliji (sreda, 15.30 po našem, prenos na TV Arena Sport) bio povod da razgovaramo sa Avramovskim.\n"Igram trenutno u dobroj formi", kaže strelac 10 golova u 18 utakmica za Vardar ove sezone.\n"Prijao mi je povratak iz inostranstva posle pet godina. Sada sam u Vardaru i presrećan sam zbog toga".\nKaže Avramovski da je i sam razmišljao o tome zašto nije uspeo u Crvenoj zvezdi i navodi da je u pitanju mnogo razloga.\n"Naravno da bih se vratio"\nRekao nam je Avramovski da redovno prati rezultate Crvene zvezde i čestitao klubu na uspesima u poslednje tri sezone. "Drago mi je što je Zvezda ostvarila uspehe i pokazala da joj je mesto u eliti evropskog fudbala. Verujem da će sa novim trenerom nastaviti gde su stali i podići nivo srpskog fudbala na još višu lestvicu". Na pitanje o eventualnom povratku među crveno-bele dao je pozitivan odgovor. "Naravno da bih se ponovo vratio! A, ko ne bi obukao dres kluba kao što je Crvena zvezda", jasan je makedonski fudbaler.\n"Mnogo puta sam seo i razmišljao šta sam to radio nepravilno i našao sam mnogo stvari koje nisu valjale. Trudim se da iz dana u dan budem sve bolji i bolji i ima nekih stvari koje sam promenio. Za to su, narano zaslužne i moja supruga i porodica, koja je uvek uz mene", istakao je Avramovski.\nBez obzira na to što se radi o prijateljskoj utakmici, susret sa Zvezdon probudiće odrećene emocije kod mladog fudbalera.\n"Sigurno da je tako! Proveo sam dve i po godine u Zvezdi. Bez obzira na sve, bilo mi je prelepo, jer nije mala stvar da budeš deo kluba koji nosi titulu svetskog prvaka. Na 'Marakani' sam stekao veliki broj prijatelja i sa nekima od njih i dalje sam u kontaktu".\nVardar je trenutno vodeći tim makedonskog prvenstva, ali je tokom priprema izgubio od spliskog Hajduka, kijevskog Dinama i OFK Bačke. Uprkos tome, Avramovski očekuje kvalitetnu proveru.\n"Na dobrom smo putu da budemo prvaci, jer smo prvi deo sezone završili na vodećoj poziviji. Ima još mnogo da se igra i moramo da zadržimo isti odnos kao do sada", apostrofirao je Daniel Avramovski u razgovoru za MONDO.


CG: 'Standardno' upozorenje ambasade SAD zbog terorizma\nIzvor: B92, 07.Dec.2018, 10:42\nCG: "Standardno" upozorenje ambasade SAD zbog terorizma\nAmbasada SAD u Podgorici izdala je upozorenje svojim državljanima na moguće terorističke napade i u Crnoj Gori tokom novogodišnjih praznika,.\nRadi se o standardnom obaveštenju koje diplomatska predstavništva SAD-a širom sveta šalju svojim građanima.\nPojedini mediji preneli su juče vest o upozorenju ambasade SAD u Podgorici američkim državljanima na moguće terorističke napade u Crnoj Gori tokom predstojećih praznika, što je izazvalo uznemirenje javnosti.\n"To je standardno obaveštenje koje američke ambasade širom sveta šalju američkim građanima", kazali su juče Pobjedi iz ambasade SAD.\nU upozorenju je navedeno da "tokom praznika sigurnosne mere u Crnoj Gori ostaju povećane usled pretnji međunarodnih terorističkih grupa i pojedinaca širom Evrope inspirisanih ekstremističkom ideologijom".\nNavodi se da ekstremisti nastavljaju da se fokusiraju na turistička mesta, tržne centre, aerodrome, restorane, vjerske objekte, mjesta transporta.\nAmerički državljani se savetuju na poseban oprez prilikom poseta festivalima ili nekim drugim prazničnim dešavanjima, verskim objektima i mestima masovnih okupljanja.\nU upozorenju se navodi i da "još jednom razmotre svoje lične sigurnosne planove, budu svesni svoje okoline te da prate lokalne medije da bi bili obavešteni".\nKako je rekao nezvanični sagovornik Pobjede, upozorenje se ne odnosi konkretno na Crnu Goru, već "na zemlje širom sveta, jer je tokom praznika promet turista veći".\nB92: Ambasada SAD upozorila na moguće terorističke napade u CG\nVesti-online.com: Ambasada SAD upozorava: Mogući teroristički napadi u Crnoj Gori\nRadio 021: Upozorenje ambasade SAD na moguće terorističke napade u Crnoj Gori


Crvena Zvezda u Kaunasu ostala bez pobede u poslednjoj sekundi! | Kosova.info\nDom|Najnovije|Crvena Zvezda u Kaunasu ostala bez pobede u poslednjoj sekundi!\nCrvena Zvezda u Kaunasu ostala bez pobede u poslednjoj sekundi!\nKošarkaši Crvene zvezde u nedelju su u Kaunasu u odloženom meču 21. kola Evrolige rezultatom 103:98 poraženi od Žalgirisa posle velike borbe i produžetka. Iako je odranije bilo poznato da srpski šampion ne može da se plasira u doigravanje u elitnom takmičenju, baš kao ni “fenjeraš” Žalgiris, viđena je uzbudljiv meč u kojem je Zvezda ostala bez trijumfa u poslednjoj sekundi četvete četvrtine.\nEkipa Dejana Radonjića posle ovog neuspeha ima skor 11-16 i sada ima niz od četiri poraza u EL, dok je Žalgiris sezonu u ovom takmičenju završio na dnu tabele sa skorom 8-21.\nUprkos činjenici da utakmica nije imala rezultatski značaj, dva tima su bila veoma borbena i priredila su ispunjenoj „Žalgirio areni“ uzbudljiv susret. Međutim, na startu meča nije delovalo da će tako biti. Srpski tim je bio prilično bezidejan u prve dve četvrtine i Litvanci su u drugom periodu imali čak i +13.\nMeđutim, tada je usledila furiozna treća četvrtina srpskog šampiona – fantastično je igrala čitava ekipa, naročito u ofanzivi i Zvezda je posle -13 na poluvrmenu u finišu trećeg kvartala imala čak i vođstvo od devet poena – 67:58.\nIpak, ekipa koju vodi Jure Zdovc uspela je da se vrati u duel i u četvrtoj četvrtini režira dramu…\nNaredni meč Radonjićev tim takođe igra u Evroligi – nastup u ovosezonskom izdanju elitnog takmičenja Zvezda će zaključiti u petak osmog aprila u hali „Aleksandar Nikolić“, a u goste dolazi evropski prvak Anadolu Efes. Taj meč moći ćete da gledate na Sport klubu u direktnom prenosu. Potom srpskog šampiona očekuju tri duela u završnici regularnog dela ABA lige – FMP, Budućnost i Borac.\nŽalgiris sada očekuju borbe u nacionalnom šampionatu Litvanije.\nGrađani Harkova otrovali ruske vojnike burekom\nZatvorena birališta u Mađarskoj, nisu prijavljene veće neregularnosti


Naime, ovih dana u Srbiji su objavljeni njegovi "Memoari, Solunski front, Srbija, Balkan" (izdanje novosadskog "Prometeja") koje je priredio dr Vojislav Pavlović, direktor Balkanološkog instituta SANU, i oni su deo pisane zaostavštine velikog ratnika, a kuriozitet je da se oni, ljubaznošću njegove unuke grofice Klod de Sen Pjer, prvi put objavljuju i to baš kod nas. Nastali su na osnovu njegovih ratnih dnevničkih beleški koje je D'Epere u poslednjem periodu života redigovao, dopunio i prekucao. Original se i dalje nalazi kod njegove unuke, a mikrofilmovani rukopisi se čuvaju u arhivu istorijskog odeljenje francuskog ministarstva odbrane i oni do sada ni u celini ni u delovima nikada nisu publikovani. Ova knjiga je jedanaesto, od dvanaest poglavlja koje nosi naziv "Moje komandovanje na Istoku" i odnosi se na period od juna 1918. kada je D'Epere stigao u Solun do januara 1919. kada je prešao u Konstantinopolj.\nNeraskidiva veza francuskog generala sa srpskom vojskom, potom i našim narodom započela je na frontu i trajala je do kraja njegovog života.\n- Bio je čovek velikih interesovanja, raskošnog duha i bez ikakvih predrasuda. Za razliku od njegovih prethodnika koji su bili sumnjičavi u pogledu srpske vojske, on je odmah uočio kvalitete srpskog vojnika. Istovremeno, njegova ratna strategija poklopila se sa idejom srpskog vojnog vrha koji je želeo jednu odlučnu bitku kojom bi se rešio rat na Balkanu i bio je spreman da sve snage angažuje u tom pravcu. Cilj je bio oslobođenje Srbije posle tri godine izgnanstva. I D'Epere je želeo odlučnu bitku i to je bila novina na Balkanskom frontu gde je do tada važila strategija iznurivanja neprijatelja kroz niz manjih ofanziva. Strategija generala D'Eperea i moral srpske vojske primorali su Bugarsku na primirje, čime je otvorena breša u poretku Centralnih sila. Posle toga su i nemački generali zaključili da se rat ne može dobiti. Solunski front je konačno pomerio ravnotežu snaga u korist saveznika. Rat nije dobijen na Balkanu, ali je dobijena odlučujuća bitka koja je odlučila ishod rata - kaže dr Vojislav Pavlović, priređivač knjige, a sa njim se slažu i francuski istoričari Frederik Gelton i Fransoa Koše.\nFoto: Henri Manuel / Wikipedia\n- Pobeda na savezničkom frontu bila je prva velika saveznička pobeda koja je prouzrokovala potpuni raspad neprijateljskog, u ovom slučaju, bugarskog i nemačkog sistema odbrane. To je bila i prekretnica u ratu koja je, doduše, došla relativno kasno, ali je nesumnjivo primorala Nemce da ponovo promisle proces izlaska iz rata - kaže za "Blic" Fransoa Koše, a Frederik Gelton dodaje kako je Solunski front u jednom trenutku postao glavni front Velikog rata.\n- Saveznička kontraofanziva započela je na glavnom frontu kako su ga Francuzi i Britanci zvali, to jest na Zapadnom frontu jula 1918. Međutim, događanja započeta septembra 1918. na Solunskom frontu preokrenula su, to jest izmenila su sled događaja. Brzina kojom je razbijen pretežno bugarski, ali i delom i nemački front na Balkanu će najaviti i ubrzati kraj rata sledom događaja koji je bio potpuno neočekivan. Stoga je Solunski front u jednom momentu postao čak i glavni front, jer je na njemu započet proces primirja koji dovodi do potpisivanja primirja sa Nemcima 11. novembra u vagonu kod Kompijena - navodi Gelton.\nA francuski istoričari na sledeći način tumače činjenicu da su se francuski general i srpska vojska odmah "prepoznali".\n- General Franše d'Epere po svom dolasku u Solun shvata da ga kao francuskog generala sa srpskim vojnikom povezuje patriotizam. Shvatio je da među svim armijama koje se nalaze na Solunskom frontu postoji jedna armija, srpska armija i jedna kategorija boraca, srpski vojnik, koji je nadahnut patriotizmom spreman na neverovantan napor kako bi oslobodio otadžbinu. D’Epere je to bolje razumeo od svih drugih. On je stoga izmenio plan njegovog prethodnika generala Gijoma i odlučio da glavni udar ofanzive bude na frontu od svega nekoliko kilometara gde su bile koncentrisane dve srpske armije potpomognute francuskim jedinicama. General D'Epere je, rukovodeći se vojnom logikom, odlučio da glavni udar ofanzive bude na ovom delu fronta jer su položaji u planinskom delu fronta bili slabije branjeni od položaja u dolinama Vardara i Crne reke. Međutim, drugi razlog zašto se D'Epere odlučio za ofanzivu na srpskom delu fronta jeste njegovo uverenje da ga sa srpskim vojnikom povezuje patriotizam. On će stoga poveriti glavni udar ofanzive srpskim vojnicima koje smatra za najbolje i koji se nalaze na najpogodnijem delu fronta za napad i koji će ga u odlučnom momentu i izvesti - kaže Gelto.\nKoše dodaje kako D'Epereov prethodnik general Gijom, za razliku od njega, nije verovao u vojne kvalitete srpske armije i srpskog vojnika.\n- Sa dolaskom Franše d'Eperea je uspostavljeno poverenje između njega i srpske vojske. Upravo jer je imao puno poverenje u srpskog vojnika D'Epere je poverio srpskoj vojsci ulogu na najvažnijem delu fronta. On će zahtevati od srpskog vojnika da bude nosilac ofanzive i da omogući pobedu na Solunskom frontu - kaže Koše.\nKoliko je bilo to poverenje, građeno kroz odličnu saradnju sa vojvodom Mišićem koga je cenio kao inteligentnog i spremnog oficira, svedoči i činjenica da je pod komandu srpskog Generalštaba stavio dve francuske divizije i gotovo celu artiljeriju. Niti su Srbi izneverili generala, niti je on ikad njih razočarao pa njegove reči u predgovoru knjizi "Vitezi slobode" iz 1938. godine svedoče istinskim ubeđenjem: "Ko su ti junaci koji mogu da se podiče da su zaslužili jedno od najvećih vojničkih odlikovanja u svetu? To su seljaci, skoro svi; tvrdi na muci, trezveni, skromni, nesalomljivi, to su ljudi slobodni, gordi na svoju rasu i gospodari svojih njiva... Ali, došao je rat. I, evo, kako su se namah, okupljeni oko svoga kralja i svoje zastave za slobodu zemlje, ti seljaci, bez napora, pretvorili u vojnike najhrabrije, najistrajnije, najbolje od svih. To su te sjajne trupe, stvorene od izdržljivosti i poleta, zbog kojih sam ja gord što sam ih vodio, rame uz rame sa vojnicima Francuske, u pobedonosnu slobodu njihove otadžbine..."\nKo je bio Franše d'Epere\nLuj Feliks Marija Fransoa Franše d'Epere rođen je u Alžiru gde mu je službovao otac, takođe oficir, a posle završetka čuvene vojne akademije u Sen Siru služio je u fransuskim kolonijalnim trupama širom sveta. Tokom Velikog rata učestvovao je kao komandant u pograničnim bitkama avgusta 1914. godine, a Peta armija je pod njegovom komandom preokrenula tok rata u čuvenoj bici na Marni kada je odbačena nemačka ofanziva. Za komandanta grupe armija Istok postavljen je 1916. godine, a 6. juna 1918. postaje glavnokomandujući general na Solunskom frontu, gde je ratovao zajedno sa srpskom vojskom. On je strateg ofanzive na srpskom sektoru Solunskog fronta koja je imala za cilj da iz rata izbaci Bugarsku, što se i dogodilo posle pobede francuskih i srpskih divizija u bici kod Dobropolja septembra 1918. godineo. To je odlučilo ishod rata na Balkanu i stvorilo uslove da do novembra iste godine bude oslobođena cela Srbija. Za ratne zasluge D’Epere je 1921. godine u Francuskoj dobio čin maršala, ali pre toga iste godine kralj Aleksandar mu je dodelio i počasni čin vojvode srpske vojske. Umro je u Sent Amanseu 1942. godine.\nGovor povodom smrti kralja Aleksandra\nPosle ubistva kralja Aleksandra koga je zvao svojim drugom po oružju, D'Epere je u pozorištu ambasadora u Parizu održao nadahnut govor, napominjući kako je "u toj opštoj tuzi, jedna grupa ljudi zaista pogođena u srce". Kaže: "...Za bivše borce Istočne armije, kralj Aleksandar nije bio samo cenjeni vladar jednog prijateljskog naroda; bio je sadrug u borbi, vojnik kog su videli u njegovom dugačkom sivom šinjelu kako obilazi blatnjave rovove, prkosi bombardovanjima, živi život vojske daleko od bučnih i iskvarenih metropola. Videli su tog Vođu jedne armije bez zemlje kako se iskrcava u Solunu, kako u Bitolju ponovo osvaja prve komadiće svoje otadžbine i, konačno, posle grmljavine naših topova, kako probija bugarske linije i trijumfalno ulazi u svoju prestonicu... Vladar uzvišene duše, Aleksandar je vojnicima Istočne armije vraćao sa zahvalnošću ono što je od njih primao u divljenju... Kada je svaka nada za mir bila izgubljena, princ Regent lično je preuzeo Vrhovnu komandu srpske armije. Tad je počeo period zbog koga je za života postao legenda i koji će njegov lik učinioti besmrtnim dokle god slobodna srca budu kucala u ljudskim grudima..."\nCentar Beograda je tog 29. januara 1921. godine, kako svedoči tadašnja štampa, bio ispunjen nepreglednom masom ljudi, a povod je bio dolazak tada još generala D'Eperea u Beograd gde će od prestolonaslednika Aleksandra dobiti počasni čin vojvode jugoslovenske vojske, dok je on, istovremeno, odlikovao našu prestonicu Krstom Legije časti. Svečanost na Terazijama je počela tako što je general Petar Pešić predao generalu D’Epereu poklon srpske vojske: zlatan pehar sa čašom od kristala, a on je, poljubivši se sa svakim i svakome dodirnuvši sabljom epoletu, ordenom Legije časti odlikovao sedamnaestoricu naših oficira.\nPraunuka udata za Srbina\nI praunuka maršala D'Eperea Sigolen Franša d'Epere udata je za francuskog Srbina Milana Vujića s kojim je u selu Varnice na Rudniku preuredila napuštenu školu u Slikoviti muzej stare Srbije sa više od hiljadu predmeta koji obuhvataju period od Prvog srpskog ustanka do danas. Tu su fotografije, stare novine, plakati koji predstavljaju srpski narod i njegove običaje do kojih je Sigolen dolazila tragajući godinama po svetu za starim razglednicama na kojima je prikazana srpska narodna nošnja.


Pogledajte privođenje osoba koji su krijumčarili državljane Turske i zemalja Bliskog istoka za 300 eura\nRazbijena kriminalna grupa\nU sjedištu Granične policije BiH u Sarajevu, danas je održana konferencija za novinare na kojoj su prezentirani rezultati međunarodne akcije operativnog naziva "Dardaneli" u kojoj je razbijena kriminalna grupa za koju se sumnja da je u periodu 2-3 mjeseca prokrijumčarila oko 300 državljana Turske i zemalja Bliskog istoka.\nRiječ je o zajedničkoj međunarodnoj akciji u borbi protiv ilegalnih migracija koju su realizirali u saradnji sa USKOK-om Hrvatske i pravosuđem i policijom Crne Gore.\nGrupa koja je uhapšena je, prema saopćenju Tužilaštva, za krijumčarenje ilegalnim migrantima naplaćivali velike iznose novca, najčešće od nekoliko stotina eura, a prema prikupljenim dokazima, za period od dva do tri mjeseca, prokrijumčareno je gotovo 300 osoba.\nNavedena međunarodna akcija detaljno je pripremana na zajedničkim sastancima sa predstavnicima USKOK-a i pravosuđa Crne Gore, a aktivnosti su koordinirane i sa organizacijom SELEC za policijsku razmjenu i saradnju zemalja regiona, a upoznata je i Međunarodna agencija za migracije IOM.\nUhapšene osobe predate su postupajućem tužiocu, koji će ispitati osumnjičene i nakon toga donijeti odluku o pokretanju prijedloga za određivanje pritvora, mjera zabrane i drugim aktivnostima u skladu sa zakonom.\nTanjević se povukao sa mjesta selektora Crne Gore 14.09.2017 13:57\nPovećanje plaća za 30 posto: Usaglašeni kolektivni ugovori ljekara i stomatologa 14.09.2017 13:58\nCazin: Otac osumnjičen za bludne radnje nad desetogodišnjom kćerkom pušten na slobodu\nU saobraćajnoj nesreći u Sarajevu povrijeđene dvije osobe\nŽepče: Policija regulira saobraćaj zbog konja koji upregnut leži na cesti\nNakon raspisane potrage u Sarajevu: Uhapšen bjegunac\nUhapšeni pljačkaši u Sarajevu: Iz trgovine ukrali novac i čokoladice\nDetalji hapšenja Damira Mehića Bibija na Jahorini: U hotel se prijavio lažnom ličnom kartom, pronađeni pištolj i municija\nJoš se ne zna gdje će biti ukopan Suad Teočanin, beskućnik iz BiH koji je preminuo od smrzavanja u SAD\nOsuđeni članovi organizirane kriminalne grupe među kojima je i supruga Mirze Hatića\nJoš nije pronađena krava koja je jučer usmrtila vlasnika kod Banje Luke\nDrama u Zenici: Sudski policajac ubio psa koji ga je napao\nPresuda Okružnog suda u Doboju: Za pljačku trgovine 16 godina zatvora\nRade Šerbedžija dobitnik prestižne nagrade filmskog festivala u Trstu\nŽanamari Perčić dijeli savjete: Ne vjerujte svemu na Instagramu\nRonaldo kupuje klub\nSaznajte zašto su djeca najčešće bolesna do treće godine\nKantarion: Najbolji saveznik svih žena\nZimski dezert: Biskvit sa aromatičnim začinima\nStiže The Red Strings Club, cyberpunk igrica koja bi mogla biti izuzetno zanimljiva\nPritisak na statističare u FBiH da izmijene podatke popisa


PRIVREDNICI OČEKUJU NOVI PAKET EKONOMSKE POMOĆI AKO SE POGORŠA SITUACIJA\nU PKS su tako odgovorili na pitanje da li učestvuju u razgovorima sa predstavnicima države o nekom novom paketu ekonomske pomoći privredi, s obzirom da se najavljuje pooštravanje mera za sprečavanje širenja virusa korona.\nMeđutim, PKS ističe da razume ograničenja dalje sistemske budžetske podrške, imajući u vidu neophodnost očuvanja makroekonomske stabilnosti kao osnove poslovnog okruženja u zemlji, ali da, ipak, očekuju pomoć u slučaju pogoršanja situacije.\n"Iz tog razloga, verujemo da postoji prostor da se pomogne pojedinim sektorima privrede u zavisnosti od razvoja dalje situacije", kažu u PKS.\nUkazuju da većina analitičara nije saglasna sa primenom sistema "zatvaranja", kao što je bio slučaj u prvom talasu.\nPKS navodi i da međunarodne finansijske institucije ostaju pri projekcijama da u narednoj godini predstoji značajan oporavak privredne aktivnosti, posebno u Srbiji, koja će ove godine imati relativno povoljnije ekonomske performanse u odnosu na uporedive evropske zemlje.\nZbog mogućeg novog pogoršanja epidemiološke situacije, PKS navodi da je u stalnom kontaktu sa Vladom Republike Srbije, po pitanju aktuelnog stanja u privredi i problemima sa kojima se privrednici suočavaju.\nKontakti se, navode, ostvaruju kako kroz učešće u radu Saveta za koordinaciju mera ekonomske politike, tako i kroz brojne radne grupe na nivou ministarstava i jedinica lokalne samouprave.\nTakođe, privrednici se nadaju da će u narednoj godini biti dostupna podrška privredi kroz mehanizme saradnje sa Evropskom komisijom, DFC i drugim institucijama, posebno u delu podrške preduzetništvu, mikro, malim i srednjim privrednim društvima.\nPKS je pohvalila dosadašnje mere ekonomske podrške vlade koje su, dodaje, suštinski doprinele očuvanju likvidnosti privrednih subjekata i zaposlenosti.\nIstiču da je zahvaljujući direktnim budžetskim transferima, odlaganju dela poreza, kao i uspostavljanju garantne šeme za povoljno kreditiranje privrednika, privreda Srbije relativno dobro podnela prvi talas krize izazvan epidemijom virusa korona.\nMeđutim, u PKS navode da postoji neizvesnost o razvoju privredne situacije kako se približavamo zimi, ali i zbog činjenice da se koronavirus ponovo intenzivira na evropskom nivou.\nIzvor: Vebsajt RTV, 12.10.2020.


Na ekonomskom samitu Srbije, koji je počeo danas, učestvuje veliki broj domaćih i međunarodnih ekonomskih stručnjaka, privrednika, članova srpske vlade i diplomata.\nDirektor organizatora samita, kompanije „TGI Group International“, Simeon Comokos, navodi da su Evropa i svet u veoma teškom periodu, da se suočavaju sa važnim izazovima kakvi su rast terorizma, migrantska kriza, ekološki problemi, sumnja u demokratske vrednosti, Bregzit… Otvarajući samit on je poželeo da Srbija nastavi mnogo brže da se kreće ka članstvu u Evropskoj uniji i izrazio nadu da će to što pre i postati, prenosi agencija „Tanjug“.\nTokom naredna dva dana na skupu će se govoriti i o globalnom pomeranju centara moći i njegovom uticaju na region, jačanju regionalne saradnje kao jednog od ključnih faktora napretka celog regiona, o tome kakva je privreda potrebna Srbiji u svetu koji je u stalnim promenama… Teme diskusija biće i zdravstvo, rad i državna uprava, razvoj poljoprivrede i agroindustrije, energetska sigurnost i efikasnost, ali i potenacijal srpskog preduzetništva.\nDejvid Mekalister, izvestilac Evropskog parlamenta za Srbiju, je poručio da su Srbija i zemlje regiona u poslednjih godinu dana napravile veliki napredak na putu evrointegracija, zbog čega su se stekli uslovi da se sada ubrzaju reforme i napredak u okviru ekonomskih transformacija.\n– Vlada Srbije je u ranoj fazi, ali radi na otvaranju radnih mesta i daljem razvoju tržišne ekonomije. Dobro upravljanje i poštovanje vladavine prava pomažu da se Srbija kroz taj proces lakše uklopi u EU, ali i da poboljša kvalitet života svojih građana – istakao je Mekalister.


Tanjug 23. avgusta 2021. 14:05\nVILJNUS – Litvanija je najavila da će do septembra sledeće godine završiti postavljane zaštitne ograde dugačke 508 kilometara duž svoje granice sa Belorusijom kako bi zaustavila ilegalni ulazak izbeglica.\nZvanični Viljnust tvrdi da je predsednik Belorusije Aleksandar Lukašenko stoji iza ovog izbegličkog talasa koji u poslednje vreme dostiže rekordne brojke ilegalnih prelazaka, prneo je Rojters.\n„Podižanje fizičke barijere je od vitalnog značaja za nas kako bismo odbili ovaj hibridni napad koji beloruski režim preduzima protiv Litvanije i EU“, rekla je premijerka Litvanije Ingrida Simonite.\nKompanija EPSO-G koja je u državnom vlasništvu i upravlja litvanskim elektro i gasnim prenosnim sistemima, nadgleda i izgradnju granične barijere, projekat ukupne vrednosti oko 152 miliona evra, koja će biti visoka tri metra i prekrivena bodljikavom žicom, potvrdila je vlada u Viljnusu.\nProšle sedmice zemlje EU optužile su Belorusiju za „direktan napad“ na EU jer prebacuje izbeglice preko svoje granice.\nUznemireni zbog mogućnosti da se poveća broj izbeglica iz Avganistana, evropski partneri su se saglasili da u buduće jačaju svoje spoljne granice.


Ekonomija - datum: 2019-09-17 DANAS ISPRED CRNOGORSKOG TELEKOMA\nzgrada Telekoma Štrajk upozorenja\nSindikat Crnogorskog telekoma organizovaće danas ispred upravne zgrade jednosatni štrajk upozorenja zbog nemogućnosti da kroz socijalni dijalog ispregovara prava zaposlenih, najavili su njegovi predstavnici. Sindikat je, kako su objasnili, odluku o stupanju u jednosatni štrajk upozorenja donio i zbog namjere poslovodstva kompanije da pitanja od značaja za radni, ekonomski i socijalni položaj zaposlenih, koja su predmet kolektivnog pregovaranja, uređuje sa svakim zaposlenim pojedinačno, kroz posebne sporazume koristeći snagu i poziciju jačeg.\nIz Telekoma su na najavu štrajka odgovorili tvrdnjom da predstavlja pokušaj dodatnog pritiska na menadžment Crnogorskog Telekoma da prihvati nerealne i neobjektivne zahtjeve rukovodstva Sindikata. Iz Telekoma su kazali da će se dio zaposlenih sjutra pridružiti kratkotrajnom prekidu rada, ali da kompanija nastaviti sa uobičajenim pružanjem usluga korisnicima.\nIz Telekoma su kazali da žale zbog odluke rukovodstva Sindikata da prekine pregovore sa menadžmentom kompanije.\n- Najavljeni prekid rada doživljavamo kao korak unazad u pregovorima, zbog čega smo ih pozvali da se vrate za sto kako bismo nastavili dijalog i zajedno došli do održivog rješenja - naveli su iz Telekoma.


Bonton Archives - Njuz\nAko ste radili u maloprodaji ili na poslovima pružanja podrške kupcima, sigurno ste iskusili napade nepristojnosti i iritantne mušterije koji na vas nisu gledali kako na ljudsko biće. Nažalost, to se stalno događa kada kupci žele da se…\nPriprema za razgovor za posao može biti stresna, naročito briga oko toga šta obući ili koja će vam pitanja postaviti. Međutim, bez obzira na to koliko dobro se pripremite, vaš odličan prvi utisak može se srušiti u sekundi i to samo jednom…\nStjuardese su tokom letova videle sve što možete da zamislite. Zato ono što ih potpuno zgrožava, kao što je izuvanje obuće u avionu, zaista nikada ne treba da radite. Toaleti u avionu mogu delovati čisto i uredno, ali prilično su…\nDruštvene mreže su omogućile da se misli i ideje podele sa hiljadama virtuelnih stranaca, bukvalno za samo nekoliko sekundi. Gledajući svet oko vas i slušajući o stavovima, mišljenjima i životima drugih, dobijete misao o nečemu i buum,…\nMnogi od nas su koji put svoje mišljenje o nekom izrazili pokazivanjem srednjeg prsta, poput Amerikanke koja je nedavno ‘srednjak’ pokazala Donaldu Trampu dok je prolazila biciklom kraj predsedničke kolone pa zbog toga dobila otkaz, ali…\nPsihološki efekat toga kako započinjemo rečenicu je veliki. Evo nekoliko saveta kako to nikako ne bi trebalo da radite, prenosi Avaz. 1. “Da budem iskrena…” Sagovornik bi mogao da se zapita znači li to da do sada niste bili iskreni…\nSvakog gosta tri dana dosta. Biti dobar domaćin i organizator slavlja za prijatelje i porodicu može biti lepo, ali kada poneki gosti jednostavno ne žele da ode, stvar se može pretvoriti u noćnu moru. Isto važi za posetioce koji nenajavljeno…\nPosle dugog putovanja većina turista kada uđe u hotelsku sobu tresne kofer o krevet i time napravi prvu veliku grešku! Kofer se lakše raspakuje ako nije na podu, to je tačno, ali upravo zbog toga većina hotela ima stalak ili komodu za…\nItalijani su jedan od retkih evropskih naroda koji pri susretu pružaju levi obraz, dok se Amerikanci umesto poljupcem pozdravljaju zagrljajem… Ako ne poznajete pravila lepog ponašanja u stranoj zemlji, običan poljubac u obraz ili rukovanje…\nInteligentni ljudi će se više služiti psovkama nego svi ostali, pokazuju rezultati studije Univerziteta u Ročesteru. To je, verovatno, informacija koju su svi oni koji mnogo psuju jedva dočekali da čuju, jer im to daje mogućnost da kao…


Mireja Lalaguna Rojo iz Španije Mis sveta\nŠpanjolka Mireja Lalaguna Rojo poroglašena je noćas u kineskom gradu Sanja za Mis sveta 2015. godine, na takmičenju koje je izazvalo kontorverze pošto je Kina zabranila predstavnici Kanade da učestvuje.\nSofija Nikitčuk iz Rusije proglašena je za prvu pratilju, a Marija Harfanti iz Indonezije osvojila je treće mesto na izboru na kojem je učestvovalo 114 devojaka.\nPredstavnica Španije prvi put je pobedila na izboru za najlepšu ženu na svetu.\nMireja Lalaguna Rojo (23) iz Barselone, diplomirani farmaceut i zvanično najlepša žena na svetu, planira da završi master studije na smeru za nutricioniste.\nAP navodi da je kandidatkinja Španije impresionirala članove žirija svojim javnim nastupom na takmičenju.\n„Smatram da je važno to što oni ne žele da gledaju samo naša tela, već tragaju za moralnim stvarima“, rekla je nova Mis sveta.\nIzboru za najlepšu ženu na svetu nije prisustvovala predstavnica Kanade kineskog porekla Anastasija Lin, jer nije dobila kinesku vizu.\nOna je javno kritikovala kinesku versku politiku, a kako je kazala, kineski bezbednosni agenti su posetili njenog oca nakon što je pobedila na takmičenju Mis Kanade „u pokušaju da je zastraše“.\nNi Peking ni organizacija Mis sveta sa sedištem u Londonu nisu komentarisali slučaj predstavnice Kanade.\nPrvo takmičenje Mis sveta održano je pre 64 godine u Velikoj Britaniji.\nNekoliko bivših takmičarki za najlepšu ženu sveta postale su kasnije poznate glumice, medju kojima je Hale Beri, finalistkinja 1986. godine i dobitnica Oskara 2009, dok je Mis sveta 1994. godine, Indijka Ašvaraja Rai, postala zvezda Bolivuda.


Đorđević: Obaveza bolji uslovi rada | Burina.NET :: Novosti iz zemlje i sveta\nMinistar za rad, zapošljavanje, boračka i socijalna pitanja Zoran Đorđević poručio je danas da su država i poslodavac u obavezi da građanima obezbede bolje uslove rada, zaštitu i bezbednost na radu.\nČlanak Đorđević: Obaveza bolji uslovi rada se pojavljuje prvo na Dnevni list Danas....\nSubotica: Od septembra studenti u renoviranim domovima RTV :: Vojvodina (Danas) - Studenti u Subotici od jeseni će imati mnogo bolji standard u domovima. U toku je rekonstrukcija jednog od dva doma u koju će biti uloženo više od milion evra, gde...\nPRESREĆNI: Evo šta su Đorđević i Danilović rekli o odluci Jokića da igra za Srbiju! Kurir :: Sport (Danas) - Selektor košarkaša Aleksandar Đorđevic i predsednik Košarkaškog saveza Srbije Predrag Danilović komentarisali su odluku Nikole Jokića da ovog leta zaigra za nacionalni tim....\nŽURKA U AUTOBUSU CRNO-BELIH: Evo duša, evo telo, evo sve crno na belo (VIDEO)\nĐorđević: Čestitao sam Jokiću; Danilović: Presrećan sam RTS :: Sport (Danas) - Selektor košarkaša Aleksandar Đorđević i predsednik Košarkaškog saveza Srbije Predrag Danilović komentarisali su odluku Nikole Jokića da ovog leta zaigra za nacionalni tim....\nVELIKO PRIZNANjE ZA NOVINARA "NOVOSTI": Nedeljku Iljukiću uručena "Majska nagrada"\nJokić odlučio: Spreman sam da igram za Srbiju!\nDS: Utvrditi odgovornost za zatvaranje fabrike Spilit u Vranju Novi Magazin :: Vesti (Danas) - Demokratska stranka (DS) pozvala je danas nadležne organe da utvrde ko je odgovaran za "situaciju u kojoj se našlo preko 300 radnika fabrike nameštaja 'Spilit' u Vranju", koja je, kako...\nVranje: Zašto je prekinuta proizvodnja


Kuća skijanja na Staroj planini ! - Na Staroj Planini\nby Ivica Andjelkovic · March 15, 2016\nU hotelu Falkenstainer na Staroj planini sutra će biti potpisan protokol o saradnji na izgradnji Kuće skijanja , budućeg centra skijaškog sporta Srbije.\nNajavljeno je da će ovom događaju prisustvovati ministar omladine i sporta Vanja Udovičić , direktorka Turističke organizacije Srbije Marija Labović , predsednik opštine Knjaževac Milan Đokić , predstavnici Ministarstva trgovine , turizma i telekomunikacija , opštine Pirot , Skijaškog saveza Srbije.\nKako nezvanično saznajemo ministar trgovine , turizma i telekomunikacija Rasim Ljajić zbog obaveza i stalne prisutnosti na terenu u poplavljenom području nije u mogućnosti da prisustvuje ovom događaju .\nKuća Skijanja na Staroj planini i plan za komplet završetak projekta je kraj 2017 godine. Izgradnjom Kuće skijanja omogućiće se talentovanoj deci da treniraju i napreduju u zimskim sportovima bez velikih troškova koje iziskuje bavljenje zimskim sportovima. Izgradnja Kuće Skijanja će biti veliki potstrek za razvoj same planine kao i celog regiona.\nSkijaški savez Srbije je ove godine organizovao 4 takmičenja Evropa Kupa na Staroj planini ( prvi put u istoriji su takmičenja ovog ranga organizovana u Srbiji ) i nastaviće i dalje da organizuje velika takmičenja u cilju promovisanja, Stare planine, regiona i države Srbije.\nSvečano ozvaničenje potpisanog ugovora o izgradnji Kuće skijanja biće u hotelu Stara Planina, sutra 16. marta u 13h.\nRezultati koje mladi skijaši i borderi iz Knjaževca , Pirota ,Niša i ostalih mesta koja su vezana za Staru planinu postižu na takmičenjima samo su dokaz da će uz Kuću skijanja oni biti još bolji !\nPoželimo im sreću , Skijaškom Savezu Srbije i nadležnim ministarstvima zahvalnost što su prepoznali u Staroj planini izvor talenata i što će jedan takav centar značiti puno razvoju ovog regiona !\nVremenska prognoza – 13–20 Mart /2016\nStara planina centar Snowboard reprezentacija !\nNext story Stara planina – centar srpskog skijanja\nPrevious story Vremenska prognoza – 13–20 Mart /2016


e-novine.com - Kampanja u smetovima\n01.02.2014 - 16:26\nSvi u Feketić: Broj dece za spasavanje je ograničen\nKampanja u smetovima\nPrvi sneg i Prvi potpredsednik: Dolaze dani ledenih kiša, nečije lice gubi se u magli\nPod pritiskom partijskog članstva koje bi da naplati teške godine opozicione nemaštine, Srpska napredna stranka je odredila datum za održavanje Vanrednih parlamentarnih izbora. Taj istorijski trenutak, osim što je usmerio SNS na korupcionaške staze Demokratske stranke, označio je i početak izborne kampanje koja će, sudeći po njenom burnom početku, dugo ostati u pamćenju ovdašnje biračke telesine\nEvo, spasavam: Aleksandar Vučić, Superman\nVanredni parlamentarni izbori zakazani za 16. mart ostavili su strankama, grupama građana i ostalim zainteresovanim pojedincima, svega mesec i po dana za kampanju, na osnovu čega su takmaci za najviša i najlukrativnija postolja razumeli da, ovoga puta, neće biti dovoljno boriti se bilbordima u Knez Mihailovoj, plakatima na svim ravnim površinama, u TV duelima, TV spotovima rascepkanim na dragocene marketinške sekunde... Biće, naime, potrebno da ličnim primerom, van udbonih kancelarija, takoreći na travnatom terenu, pokažu da su jaki na delu, a ne samo za štelu.\nPrvi je to razumeo prvi potpredsednik Vlade u ostavci Aleksandar Vučić, u slobodno vreme i predsednik SNS, čovek koji je prvi došao do meteo izveštaja iz Feketića, te u dramatičnom nedostatku ljudstva, lično, helikopterom krenuo na mesto elementarne nepogode, da svojim rukama spasava što se spasti može.\nRazume se, tradicionalno snishodljiva RTV Srbije koja već mesecima prati prvog potpredsednika u ostavci, našla se na zavejanom mestu da zabeleži kako Vučić, goloruk i gologlav, spasava dete tako što ga od vozila odnosi do letelice udaljene stotinak metara od puta. Epohalna situacija. Od onih kada se prost i neuk čovek zapita – a tko vodi visoku politiku ako je najmoćniji čovek u Srbiji zauzet poslovima koje bi trebalo da obavljaju službe za spasavanje, eventualno mnogoljudna policija ili Vojska Srbije koja ionako besmisleno bitiše na teret budžeta?\nGledajući Aleksandra Vučića kao kakvog Kenta Klarka koji nije stigao ni da se presvuče u telefonskoj govornici na putu Feketić – Bačka Topola, običnim smrtnicima je svakako bilo jasno da se potpredsednik sam dovezao helikopterom, da će promrzlima on pružiti prvu pomoć, skuhati neki topli napitak još u heliću, te bezbedno spustiti letelicu na krov VMA, gde će, why not, obaviti i neku operacijicu, kad je već tu, što da dangubi u predizbornom ludilu?\nEvo, trčim livadom: Kent Klark nije stigao ni da se presvuče u odelo sjuper heroja\nNormalno, kako to biva u nenormalnoj zemlji i poremećenom društvu, oni isti mediji koji trućaju o puzajućoj diktaturi, vlasti jednog čoveka, kultu ličnosti u povoju, brže-bolje su se dali u opisivanje i veličanje ove Bitke za ranjenike na drumu, u kojoj Vučić izigrava nosioce Partizanske spomenice, Batu Živojinovića i Ljubišu Samardžića, zajedno.\n“Vučić učestvuje u evakuaciji zavejanih”, mudro se pozicionira Kriger Dmitrović iz izbornog štaba Večernjih novosti.\n“Vučić spasavao decu iz smetova”, uključuje se i Kurir u trku za mesto u potpredsednikovom srcu.\n“I Vučić spasavao decu iz smetova!”, javlja čak i Alo!, doskora vojno krilo DS spin doktora.\n“Vučić pohitao da pomogne zavejanima”, ne želi ni Press online da ispadne iz igre.\nPosle dramatičnih snimaka koje su mediji objavili, svi Srbi koji drže do sebe uputili su se u pravcu Feketića koji su netom pronašli na Google-u. Javljeno je odmah da i SPS ima svog predstavnika u smetovima, Aleksandra Antića, tehničkog ministra Vlade u ostavci, čoveka koji je uglavnom zadužen za klimanje glavom i da prenosi Dačiću sve što čuje kod Vučićevih.\nEvo, pokušavam da pobegnem od Antića: Koalicioni špijun se smrzava na zadatku\nNe lezi vraže, kad je video o čemu se radi, put Feketića (Reketića?) krenuo je i Novak Đoković, drugi teniser na ATP listi gorskih spasilaca u vojvođanskoj ravnici. Još se ne zna da li je tamo pošao u svojstvu predstavnika Demokratske stranke koju je njegova familija doskora javno podržavala ili se u mećavu zaputio kao novopečeni simpatizer SNS koja će znati da uzvrati uslugu kada se bude rešavao spor oko nezakonitog porodičnog ulaska u opštinski posed na Dorćolu.\nNi Reuters ni Asociated Press nisu još potvrdili, ali ekipa e-novina na terenu doznaje da će se u pravcu zavejane Vojvodine, specijalnim vozilima SAJ-a i BIA-e uputiti i Nemanja Kusturica, u pratnji eskperta za otkopavanje žrtava, izvežbanog Matije Bećkovića. Preduzetnici koji su od spasavanja Srba napravili unosan biznis, doneće sa sobom i Olju Bećković koja je dresirana za pronalaženje utisaka u dubokom snegu. Nezvanično saznajemo da će u osvajanje Feketića krenuti i iskusni penjač Čadomir Jovanović, i to u pratnji šerpasa Andrića i Đurića koji nose, po burence ruma, svaki.\nObaveštavamo sve zainteresovane izborne spasioce da, ukoliko ne žele da ispadnu neljudi, krenu u susret dramatičnim događajima jer je broj dece za spasavanje – ograničen.\nEvo, stižem i ja, Chadda: Broj dece za spasavanje je ograničen kao i on\naleksandar vučić (1) sneg (1) populizam (1) mecava (1) mećava (1) feketic (1) feketić (1) aleksandar vucic (1) smet (1)


Besplatne turističke ture po Novom Sadu - Novosti - Turistički svet\nTuristička organizacija Grada Novog Sada priprema promotivnu letnju kampanju tokom koje želi da predstavi svu lepotu grada, raznovrsnu turističku ponudu, ali i mnoštvo predstojećih manifestacija i događaja. Letnja kampanja će obuhvatiti i organizaciju besplatnih promotivnih tura obilaska Novog Sada.\n- Sa željom da pre svega edukujemo sugrađane i sugrađanke o lepoti grada, i da utičemo na porast svesti o turističkim znamenitostima grada, ogranizujemo besplatne promotivne ture za individualce - poručuju iz TOGNS, dodajući da se ture realizuju na srpskom i engleskom jeziku.\nSaznaćete o alternativnoj, ali ne manje vrednoj istoriji grada kroz priču o znamenitim ženama, šetajući pri tom duž prostora i pokraj kuća u kojima su živele.\nBesplatne promotivne ture biće organizovane svakog narednog meseca. Objave o novim datumima, kao i prijave za besplatne ture po Novom Sadu možete pronaći OVDE.\nPutem jedne IP adrese mogu se prijaviti maksimalno 2 osobe.


Izvor: Radio Televizija Vojvodine, 27.Sep.2019, 11:42\nPripreme za 11. Sajam stvaralaštva seoskih žena u Vojvodini u Šidu su otpočele. Ove godine manifestacija će biti održana u najzapadnijoj opštini Srema u subotu 28.septembra. Program manifestacije će trajati od 09 do 17 sati. Posetioci će moći da vide izložbu rukotvorina ženskih seoskih udruženja u Vojvodini.\nMontaža štandova je otpočela kod KOC u Šidu. Biće postavljeno oko 200 štandova za ženska seoska udruženja u Vojvodini. Domaća udruženja pripremaju iznenađenja >> Pročitaj celu vest na sajtu Radio Televizija Vojvodine << za sve posetioce i ističu da neće odstupati od tradicije\nTokom trajanja manifestacije Karađorđeva ulica biće pretvorena u pešačku zonu gde će posetioci na štandovima moći da vide svu raskoš iz Vojvodine.\nSvi koji u subotu budu u Šidu moći će u centralnom gradskom jezgru da pogledaju i izložbu odabranih slika sa likovnih kolonija "Na putevima Save Šumanovića" kao i radionice- igraonice predškolske dece pod nazivom "Učila me moja baka".\nIako će već od 9 štandovi biti dostupni, svečano otvaranje biće u 11 časova a potom sledi kulturno umetnički program. Za sve izlagače koji su još zainteresovani da se pojave organizatori su na raspolaganju.\nProgram će se privesti kraju sa izborom najlepšeg štanda i najlepšeg suvenira koji je predviđen za 16 časova.


Delta će u Srbiji platiti poreze po osnovu prodaje tržnih centara\nBeta\t 10. februara 2016. 11:20\nTi objekti su prodati južnoafričkom investicionom fondu Hiprop, po ukupnoj ceni od 202,8 miliona evra.\n“Prodajom šoping-molova Delta je još jednom pokazala sposobnost da stvori i razvije vredne biznise, što predstavlja misiju naše kompanije. Sa ovom poslednjom transakcijom prihodi od prodaje kompanija dostigli su iznos od 1,8 milijardi evra”, navodi se u saopštenju Delte.\nNajavljeno je da Delta novac od prodaje tržnih centara investirati u dalji razvoj poslova u oblasti nekretnina, agraru i distribuciji.\nKako je saopšteno, u najveće najavljene projekte: šoping-mol Delta planet, hotel Interkontinental i novu poslovnu zgradu u Beogradu, Delta je spremna da, odmah nakon dobijanja gradjevinskih dozvola, uloži 250 miliona evra “i time pruži novi podsticaj privredi Srbije”.\nDelta je podsetila da je u poslednjih deset godina u budžet Srbije po osnovu poreza i doprinosa uplatila dve milijarde evra.


By magazinPosted on Sep 11, 2012 Sep 11, 2012\nČitanje je vrlo važno jer je dokazano da postoji veza između čitalačkih navika i uspeha. Ipak, istraživanje Fondacije nacionalne pismenosti iz Velike Britanije pokazuje da samo trećina današnje dece čita u slobodno vreme.\nStručnjaci za ove rezultate okrivljuju sve veći broj školskih obaveza i vannastavnih aktivnosti. Međutim i internet i nova tehnologija snose deo odgovornosti i često predstavljaju jedino gde se deca susreću sa koliko-toliko čitanja izvan škole. Šokantan je podatak da čak 17 odsto dece izjavljuje da bi ih bilo sramota da ih vršnjaci vide sa knjigom u rukama.\nPrethodni članak: Jutarnje navike koje vas čine zdravijim\nSledeći članak: Ponekad vam „ne“ može spasiti karijeru


Kada se njima osuši lak na noktima postaju „zmajevi“ - Udruženje poslovnih žena Srbije\nKada se njima osuši lak na noktima postaju „zmajevi“\nNagrada „Cvet uspeha za ženu zmaja 2018“ uručena je po 12. put, a nagradu „Žena zmaj nad zmajevima“ dobile su vlasnica i direktorka preduzeća „Dexpress“ Ljiljana Karaklajić, suvlasnica i direktorka Opšte bolnice „Bel Medic“ Jasmina Knežević i suvlasnica i direktorka preduzeća „Slovo“ Gordana Ðurđević.\nMinistarka bez portfelja zadužena za demografiju i populacionu politiku Slavica Ðukić Dejanović uručila je nagradu i navela da je biti poslovna žena bilo gde u svetu izazov, a da je biti uspešna poslovna žena u Srbiji „zmajski izazov“.\n„Danas, deceniju kasnije, njena kompanija Dexpress zauzima lidersku poziciju u kurirskoj službi, beleži stalni rast, zapošljava više od 1005 radnika, od kojih su 132 žene. Posebno bih istakla kao primer društveno-odgovornog poslovanja to što kompanija Dexpress finansira šesti pokušaj BMPO za dvoje zaposlenih“, navela je Ðukić Dejanović.\n„Skoro 38 odsto narodnih poslanika su žene, četiri ministarke u Vladi, predsednica Vlade, predsednica Narodne skupštine Zvanična statistika nam govori i da visoke škole i fakultete više upisuju i završavaju žene. Među upisanim i diplomiranim studentima u 2016. godini više je žena, kao i doktora nauka, ali i većina korisnika interneta su, takođe, pripadnice lepšeg pola“, rekla je ona.\nÐukić Dejanović je ocenila da je 21. Vek, vek IT-ja i žena i da će svaka zemlja koja to ne prepozna zaostati u razvoju. Ona je čestitala i Udruženju poslovnih žena Srbije koje ove godine proslavlja 20 godina postojanja i poželela da ostanu organizacija koja pruža podršku i promoviše preduzetnice u Srbiji.\n„Naš kabinet sprovodi program za razvoj ženskog preduzetništva čiji je cilj da pruži ženama znanje i veštine za bavljenje biznisom, ali i važnije da im obezbedi finansijsku pomoć za otvaranje startap kompanija“, rekao je on i dodao da je od jula ove godine dodeljeno 100 miliona dinara za razvoj ženskog inovacionog preduzetništva. „Odobreno je finansiranje 17 projekata kojima je predviđeno da pomognu ženama iz gradova širom Srbije. Želim da istaknem da inovacije ne treba posmatrati samo sa aspekta razvoja visokih tehnologija, to su i novi načini proizvodnje, pakovanja ili distribucije nekog proizvoda koji će biti konkurentniji na tržištu“, rekao je Popović.